Jednoglasno: Cvijanović kandidat za predsjednika, Dodik za člana Predsjedništva BiH\nMilorad Dodik\tŽeljka Cvijanović\tIzbori 2018\nMilorad Dodik i Željka Cvijanović od danas su i zvanično izabrani za kandidate SNSD-a za srpskog člana Predsjedništva BiH i predsjednika Republike Srpske.\nOno o čemu se već odavno spekulisalo, danas je potvrđeno na sjednici Glavnog odbora SNSD-a i to jednoglasno. Kažu da vjeruju u pobjedu.\n“Ja želim da ojačam poziciju Republike Srpske u zajedničkim institucijama i potpuno sam uvjeren da će Republika Srpska biti ojačana sa energijom, snagom i podrškom koju ću imati za ovaj izbor. Ja ću obavljati dužnost isključivo u interesu ljudi Republike Srpske, jer me Republika Srpska bira. Mene ne bira Bosna i Hercegovina, nego Republika Srpska. I mene bira srpski narod, i ja sam obavezan narodu i Republici koja mene bira”, izjavio je Milorad Dodik, predsjednik SNSD-a.\nIzbornim sloganom “Pod zastavom Srpske”, socijaldemokrate kreću u izbornu kampanju. Podsjećaju da će Dodik i Cvijanovićeva biti kandidati koalicije koju predvode oni, Socijalisti i DNS. Ova koalicija je dio šireg, patriotskog bloka koji će biti suprotstavljen, kako kažu “bosanskom bloku”, koji predstavlja Savez za promjene.\n“Sigurna sam, da sad kad smo ušli u jednu stabilnu finansijsku situaciju, kad više nemamo izazova te vrste, možemo u potpunosti kao društvo, a posebno kao institucije vlasti, da se posvetimo jačanju Republike Srpske. Republika Srpska je glavni politički cilj. Njene institucije su glavni politički cilj, opravdaću to povjerenje i partije i građana”, rekla je Željka Cvijanović, potpredsjednik SNSD-a\n“Ja ne želim da pripadam generaciji koja je iza nas u zajedničkim institucijama, koja je trebala da predstavlja Republiku Srpsku i naš narod tamo, a pretvorili se u to da oni u Republici Srpskoj predstavljaju Sarajevo, i pokazali kako može da bude loše”, naveo je Milorad Dodik, predsjednik SNSD-a.\nLider SNSD-a, poručuje, da je posebno zadovoljan što je partijska disciplina i dalje besprijekorna. Oba kandidata su jednoglasno odabrani, i to sa jasnim ciljem – pobjedom u oktobru. U najvećoj partiji u Srpskoj očekuju 370 hiljada glasova za kandidate za predsjednika i Predsjedništvo, a vjeruju i da će njihovi kandidati za parlament Srpske dobiti povjerenje oko 300 hiljada građana.


Google Maps imaju novu funkciju, govore kada vam je potrebna maska\nČuvena aplikacija Google Maps ima novu funkciju, a to je, na primer, obaveštenje ako vam je potrebna maska u gradskom prevozu.\nGoogle Maps su tokom vikenda pokrenule dve nove funkcije koje će korisnicima pomoći da dobiju više informacija o propisima njihovih vlada u vezi s koronavirusom, pa između ostalog i kad nam je potrebna maska.\nKako se gradovi širom sveta otvaraju tako vlasti sprovode nova pravila korišćenja gradskog prevoza da bi održala sigurnost i socijalnu distancu.\n– Ova upozorenja mogu vam pomoći da se na odgovarajući način pripremite ako vlada nalaže određene mere od gradskog prevoza ili zahteva da nosite masku u prevozu. Upozorenja o tranzitu dostupna su u Argentini, Australiji, Belgiji, Brazilu, Kolumbiji, Francuskoj, Indiji, Meksiku, Holandiji, Španiji, Tajlandu, Velikoj Britaniji i Sjedinjenim Državama, gde imamo informacije od lokalnih tranzitnih agencija, a uskoro će stići i u druge zemlje.\nPored toga, ako se korisnici voze u test centar ili u medicinsku ustanovu, Maps će reći da li je potrebno da se prethodno zakaže testiranje. To je korisno ako ovi centri odbijaju zahteve koji ne odgovaraju određenim preduslovima. Ove funkcije se uvode u Google Maps i na iOS-u i Android-u.\n2020-06-14T23:42:13+02:0015 јуна, 2020|Ostalo|\nOvako možete da zamutite svoju kuću na Google Street View 09/14/2020 at 17:00\n[…] je da budete sigurni da je to ono što želite. Google vas upozorava da, kada jednom zamuti vašu kuću na Street View, to je trajno. Kada pošaljete ovaj […]


Njemački kralj mesa otvara firmu u Srbiji – mojKontakt portal – Radio Televizija Kontakt\nNjemački kralj mesa Klemens Tenis u ponedjeljak dolazi u Beograd kako bi definisao uslove za ulaganje u Srbiju, saznaje “Blic”.\nDomaćin Tenisu i timu njegovih stručnjaka biće srpski ministar poljoprivrede Branisalav Nedimović, s kojim treba da se dogovori o svim detaljima buduće saradnje uključujući i dinamiku investicija od blizu 400 miliona evra. Prvi korak koji treba da se definiše je mjesto na kojem bi trebalo da se udari kamen temeljac za izgradnju prve dvije farme u Srbiji.\nIzvor “Blica” blizak zastupnicima ove kompanije u Srbiji tvrdi da Klemens Tenis ima nekoliko opcija za svoje objekte, koje je tokom prethodne posjete izložio srpskoj strani, a sada očekuje da dobije odgovore koja je od njih izvodljiva.\n– On je zbog dobre infrastrukture, kvaliteta zemljišta, ali i kadra koji bi mogao da odgovori njegovim standardima, targetirao Zrenjanin i okolinu, kao mjesto za kamen temeljac. Za tu lokaciju je definisao i okvire svog biznis plana na osnovu kojeg bi Komisija za zakup zemljišta trebalo da mu da u najam državno zemljište. Ukoliko mu Beograd da zeleno svjetlo za njegove želje, tokom ove posjete mogli bi da se konkretizuju uslovi i dinamika prve faze ulaganja u Srbiju. Drugim riječima, on neće odmah krenuti sa investiranjem u svih pet planiranih farmi, već će to uraditi sa dvije – objašnjava sagovornik lista Blic.\nMinistar poljoprivrede Branislav Nedimović nije želio da komentariše saznanja “Blica” ,već je samo kratko rekao da će narednih dana biti sve jasnije o ulaganju Tenisa.


Kako mala priodavnica sendviča može da vrijedi preko 100 miliona dolara? – The PRESTIGE\nKako mala priodavnica sendviča može da vrijedi preko 100 miliona dolara?\nDejvid Ajnhorn, dugogodišnji menadžer investicionih fondova, kada je upozoravao o rizicima sa kojima se suočavaju mali investitori naveo je primjer jedne kompanije u Nju Džerziju koja ima tržišnu kapitalizaciju vrijednu više od 100 miliona dolara.\nPaulsobor, sendvičara iz Nju Džerzija je jedina kompanija u portfoliju Houmtaun Internešnala, koji ima nevjerovatnu vrijednost na tržištu hartija od vrijednosti, iako je u prethodne dvije godine imao prodaju vrijednu nešto više od 35.000 dolara.\n“Neko je istakao Houmtaun Internešnal, koji posjeduje samo jednu sendvičaru u Džerziju, i to da je 8. februara ove godine dostigao vrijednost na tržištu od 113 miliona dolara. Većinski vlasnik istovremeno ima nekoliko funkcija pored toga što je i direktor i blagajnik, a ispostavilo se da je i trener rvanja u obližnjoj srednjoj školi”, napisao je Ajnhorn u pismu svojim klijentima, prenosi CNBC.\nHoumtaun, čijim akcijama se trguje od 2019. godine, rijetko kada proda više od nekoliko stotina akcija dnevno. Štaviše, postoje dani kada je trgovina na nuli.\nPitanje se samo postavlja: Kako je ova kompanija uspjela da ostvari takve rezultate?\nPrema podacima od prošle godine, brza hrana je bila zatvorena od 23. marta do 8. septembra. Za to vrijeme, vrednost akcija kompanije je porasla sa 3,25 dolara na 9,25 dolara. U proteklih 12 mjeseci kompanija je prodala preko 2,5 miliona akcija i trenutno ima oko 60 ljudi u vlasničkoj strukturi, prenosi Blic.\nPosljednji dostupni podaci pokazuju da je prodaja kompanije u prvom tromjesečju ove godine porasla za 50 odsto, ali to je svega 5,405 dolara u sendvičima, sokovima i krompiru. Troškovi su takođe porasli za više od 97.000 dolara u poređenju sa prvim tromjesečjem 2020. godine.\nPosljednji izvještaji koje su dostavili iz Houmtaun Internešnala ukazuju na to da neko “čisti račune” i priprema prodaju kompanije. Čini se da je ovo stvarni razlog zašto su se investitori opredijelili da ulažu u ovu kompaniju.\nOd kada je kompaniija došla “pod lupu javnosti” polovinom prošlog mjeseca, CNBC je detaljno pretresao kompaniju i ukazao na kriminalnu prošlost i sankcije koje su trpjeli pojedinci sa ovom kompanijom.\nPored nekoliko spornih ugovora sa kompanijama za finansijsko savetovanje, CNBC je izvijestio i da je od tad došlo do brojnih smjena kadrova unutar kompanije.\nPrema tim podacima, akcije ove kompanije se trguju po cijeni od 12.10 dolara, a kompanija je prijavila i prve troškove rada. Pored toga, u zvaničnom saopštenju kompanije stoji da od ukupne vrijednosti imovine od 1.412.432 dolara više od 1.100.000 je u kešu.\nFinansijski lavirint, koji je otkrio CNBC, vodi i do kineske pokrajine Makao, u kojoj se nalazi nekoliko investitora u sendvičaru u Nju Džerziju. Pored toga, postalo je i poznato da su pozajmljivali novac kompanijama o kojima su mediji takođe pisali, kao što je E-Waste. Naime, E-Waste, i pored toga što nema nikakvo funkcionalno poslovanje, na berzi vrijedi više od 112 miliona dolara.\nPrema izvoru CNBC-a, koji je želio da ostane anoniman, kompanija je počela da “racionalizuje strukturu kapitala otplaćujući dugove kako bi kapital kompanije bolje funkcionisao”.\nU Rusiji će naredne godine opasti prerada nafte za 2,5 odsto\nGlobalno tržište maloprodaje: Najbolji rezultati trgovaca odjećom


Erdogan: Želeli bismo da se obaranje aviona nije dogodilo\nTurski predsednik Redžep Tajip Erdogan izrazio je žaljenje zbog obaranja ruskog aviona i poručio da bi Turska želela da se to nikad nije dogodilo.Turski predsednik je rekao da bi obe strane trebalo da priđu ovom problemu na pozitivniji način, preneo je AP.\nOn je istakao da bi sastanak u Parizu mogao da bude prilika za prevazilaženje napetosti i ponovio poziv da za susret sa ruskim predsednikom Vladimirom Putinom na marginama Konferencije o klimi koja u ponedeljak počinje u francuskoj prestonici. Erdoganov prijateljska ponuda usledila je, međutim, pošto je još jednom stao u odbranu postupaka Turske i kritikovao operacije Rusije u Siriji.\n"Ukoliko dozvolimo da naša suverena prava budu kršena onda teritorija više neće biti naša teritorija", naglasio je Erdogan. Turski predsednik je dodao da Turska zaslužuje izvinjenje jer je njen vazdušni prostor narušila ruska letelica.\nNešto ranije, Turska je izdala upozorenje svojim građanima da izbegavaju putovanja koja nisu hitna u Rusiju. Turska je u utorak na granici sa Sirijom oborila ruski bombarder Su-24, što je prvi put u pola veka da je jedna NATO članica oborila jedan ruski avion, što je naišlo na oštru reakciju Moskve.


Skupština Vojvodine usvojila izmene izbornog sistema u pokrajini, cenzus tri odsto | Autonomija\nUsvojena i kvota za žene od 40 odsto\nSkupština Vojvodine usvojila je danas izmene izbornog zakona, koje podrazumevaju smanjenje izbornog cenztusa sa sadašnjih pet na tri odsto, što je prethodno uradila i Skupština Srbije.\nTe izmene su podržali poslanici vladajuće koalicije oko Srpske napredne stranke, Socijalističke partije Srbije i Saveza vojvođanskih Mađara, kao i poslanici opozicionih Lige socijaldemokrata Vojvodine i Srpske radikalne stranke.\nSedniicu su ponovo bojkotovali poslanici Demokratske stranke, Narodne stranke i Demokratske zajednice vojvođanskih Mađara, stranaka koje su iz opozicionog Saveza za Srbiju, koji bojkotuje i sednice Skupštine Srbije i sednice skupština opština i gradova i zalažu se za bojkot izbora.\nPoslanik opozicione LSV Vojvodine Saša Šućurović optužio je zbog toga pokrajinske vlasti za “enormno zaduživanje” i upitao zbog čega se rebalans pokrajinskog budžeta radi već na početk godine.\n“Radi se rebalans na početku godine, a da pri tome nemamo tačne podatke zato što završni račun nije urađen. Postavljamo pitanje zašto se nije sačekao završni račun, pa da imamo tačne podatke koliko imamo više sredstava i koliko neutrošenih sredstva će biti u 2019. i koliko ćemo sa njima moći da raspolažemo 2020. godine”, rekao je Šućurović na sednici.\nDodao je da LSV nie protiv izgradnje bolničkog kompleksa Kamenica 3, ali jeste protiv velikog zaduživanja koje njegova izgradnja podrazumeva.\nPokrajinska poslanica LSV Maja Sedlarević izrazila je zadovoljstvo zbog odluke da se poveća kvota za učešće žena n a izbornim listama na 40 odsto.\n“Dvehiljadite godine od 120 poslanika bilo je osam poslanica, 2004. od 120 poslanika izabrane su 22 poslanice, 2008. svega 18, 2012. nas 20 i tek 2016. godine, kada je uvedena kvota od 30 procenata i kada je bila stvarno svaka treća žena na listi, evo danas nas ima 43 u parlamentu. Osam, 22, 18, 20, pa 43 od 120”, navela je Maja Sedlarević i dodala da bi “vrhunac korektnosti” bio da je odnos 50:50, odnosno da se koristi “zip sistem”, to jest da na listi bude jedan muškarac pa jedna žena i tako redom.


DUBOK PEČAT U RAZVOJU SRPSKE MUDROSTI I DUHOVNOSTI | SRNA\nSpecijalni servisi 24/03/2019\nDUBOK PEČAT U RAZVOJU SRPSKE MUDROSTI I DUHOVNOSTI\nOve godine navršava se 500 godina od objavljivanja prve goraždanske knjige i pokretanja srpske Goraždanske štamparije, koja je radila od 1519. do 1523. godine. Goraždanska štamparija ostavila je duboki pečat u razvoju srpske mudrosti i duhovnosti izražene kroz štampanje Služabnika /1519/, Psaltira /1521/ i Molitvenika /1523/.\nPripremio: Nevenko ERIĆ\nISTOČNO SARAJEVO, 24. MARTA /SRNA/ - Pokretanje Goraždanske štamparije prije 500 godina pri hramu Svetog Georgija u Donjoj Sopotnici kod Goražda i štampanje prvih ćiriličnih knjiga na srpskoslovenskom jeziku jasno pokazuju da su i u najtežim istorijskim vremenima Srbi na ovim prostorima, zajedno sa svojim sveštenstvom, uzdizali nacionalni duh i čuvali pravoslavnu vjeru, ističe Biljana Samardžić sa Univerziteta u Istočnom Sarajevu.\nGovoreći za Srnu povodom 500 godina Goraždanske štamparije, Samardžićeva naglašava da knjige štampane u Goraždanskoj štampariji jasno pokazuju da je srpski narod, iako u tami opšteg ropstva pod Turcima, uspijevao da svoju duhovnost i nacionalnu identifikaciju sačuva i prati razvoj svjetskog štamparstva.\n"Knjige Goraždanske štamparije imaju neprocjenjivi značaj za srpski narod. One predstavljaju pravi dragulj srpske srednjovjekovne istorije i tradicije. Duhovno i nacionalno osviješten, iako u vremenima padanja u ropstvo koje je vijekovima poslije trajalo, srpski narod je još jednom kroz istoriju pokazao svoju izdržljivost i nadasve ljudsku i duhovnu istrajnost", kaže Samardžićeva.\nNaglašavajući da su spomenici srpskoslovenske pismenosti najveća blaga srpske nacionalne kulture i pismenosti, ona tvrdi da je Goraždanska štamparija među najznačajnijim mjestima na ljestvici evropske kulture.\nSamardžićeva ukazuje da je Goraždanska štamparija druga srpska štamparija i, uopšte, druga kod Južnih Slovena.\n"Počela je sa radom samo dvadesetak godina poslije prve srpske štamparije - Cetinjske/Obodske", pojašnjava Samardžićeva.\nPOKRETANjE GORAŽDANSKE ŠTAMPARIJE\nOve godine navršava se 500 godina od objavljivanja prve goraždanske knjige i pokretanja srpske Goraždanske štamparije, koja je radila od 1519. do 1523. godine.\nRadila je u hramu posvećenom Svetom Velikomučeniku Georgiju, zadužbini hercega Stefana Vukčića Kosače, tri kilometra udaljena od Goražda, u Donjoj Sopotnici, sadašnjoj teritoriji u sastavu opštine Novo Goražde u Republici Srpskoj.\nPola milenijuma je prošlo od vremena kada su braća Teodor i Đurađ LJubavić izučila štamparski zanat u Veneciji i pod pokroviteljstvom svoga učitelja i roditelja – Božidara LJubavića Goraždanina – štampali Služabnik/Liturgiju davne 1519. godine.\nĐurađ i brat mu, monah Teodor, slova korištena za potrebe štampanja knjiga u Veneciji, izrezali su i prenijeli u Goražde.\nSamardžićeva ističe da je Goraždanska štamparija, iako skromna po broju naslova i tiražu, budući da nije bila komercijalnog karaktera, ostavila duboki pečat u razvoju srpske mudrosti i duhovnosti izražene kroz štampanje Služabnika /1519/, Psaltira /1521/ i Molitvenika /1523/.\n"Božidar LJubavić iz Goražda bio je uspješan i ugledan trgovac koji je shvatao potrebu za štampanim srpskim knjigama. U Dubrovniku, gdje je dosta trgovao, već su dolazile knjige iz venecijanskih štamparija. Njegov sin Teodor bio je monah i sveštenik, zbog čega je kod njega bio posebno izražen motiv iskrene i duboke pobožnosti", navodi Samardžićeva.\nPrema njenom mišljenju, kod Božidara Goraždanina prisutan je još jedan vidan motiv za pokretanje štamparije, a to je motiv rodoljublja, kako najšireg srpskoga, tako i lokalnog, jer štampariju smješta u hram rodnog Goražda.\n"Slobodno se može reći da se Božidar LJubavić Goraždanin sa svojim sinovima stavio u službu svoga naroda i da su svi zajedno predvodnici jedne velike misije značajne za cijeli srpski i pravoslavni rod", ističe Samardžićeva.\nOna navodi da je kasnije štamparija 1523. godine, zbog straha da bi je Turci - osmanlije mogli pronaći i uništiti, prenesena u Trgovište, u današnjoj Rumuniji, gdje je nastavila sa radom i gdje su knjige štampane od 1545. godine.\n"U ovoj štampariji radila su tri štampara - Mojsije iz Dečana, raniji štampar Božidara Vukovića, zatim Dimitrije LJubavić, unuk Božidara Goraždanina, i rumunski štampar đakon Koreski", pojašnjava Samardžićeva.\nPrema njenim riječima, od dvadesetih godina 16. vijeka, kada je radila štamparija u Goraždu, pa sve do polovine 19. vijeka u BiH nije bilo štamparske djelatnosti.\nSamardžićeva napominje da je u srpskim zemljama pod Turcima radilo ukupno osam srpskih štamparija - u Goraždu /1519-1523/, Rujnu pod Zlatiborom /1536-1537/, Gračanici /1538-1539/, Mileševi /1544-1546/, Beogradu /1522/, Mileševi /1557/, Skadru /1563/ i Mrkšinoj crkvi /1562-1566/, koju je vodio monah Mardarije, ranije štampar u Beogradu.\n"U ovih osam štamparija odštampano je samo 11 knjiga i sve su radile u doba vladavine sultana Sulejmana Veličanstvenog /1520-1566/", napominje Samardžićeva.\nNapominjući da su izdanja Goraždanske štamparije skromna po tiražu i broju naslova, Samardžićeva podsjeća da su objavljene samo tri knjige - Služabnik /1519/, Psaltir sa posledovanjem /1521/ i Molitvenik /1523/.\nOna ukazuje da je 1519. godine u Veneciji štampan Služabnik goraždanski i da je to prva srpska štampana knjiga sa područja srednjovjekovne Bosne.\n"Knjige su bile religijskog karaktera i održavale su duhovnu i etničku samosvijest. Štampane knjige produbljivale su vezu crkve i čovjeka i vjeru u duhovno otjelotvorenje", smatra Samardžićeva.\nSamardžićeva navodi da je do danas pronađeno 30 primjeraka Služabnika goraždanskog - šest u Hilandaru, četiri u Beogradu, po dva u Sankt Peterburgu, Moskvi i Vukovoj zbirci i manastiru Velika Remeta, a po jedan u Bijeloj, manastiru Nikoljcu, LJubljani, Odesi, Plovdivu, Pragu, Sofiji, Pećkoj patrijaršiji, Sent Andreji, Pakracu, Narodnoj banci Srbije u Beogradu i u Sremskim Karlovcima.\nPrema njenim riječima, pronađeno je 10 primjeraka Psaltira s posledovanjem – dva u Beogradu i po jedan u Zagrebu, Kijevu, Lavovu, Novom Sadu, Pragu, Sankt Peterburgu, Pećkoj patrijaršiji i manastiru Krki.\n"Pronađeno je i 11 nekompletnih primjeraka Molitvenika – dva u Beogradu i po jedan u manastiru Ravanici, manastiru Šišatovcu, u Šafarikovoj zbirci u Pragu, zbirci Karatajeva, Sankt Peterburgu, Hilandaru, Cavtatu, manastiru Lepavina i BMS-u u Novom Sadu, te jedan potpun primjerak u Bukureštu", nabrojala je Samardžićeva.\nOna je istakla da su Izdanja srpske srednjovjekovne štamparije, osnovane pri crkvi Svetog Georgija u Donjoj Sopotnici, objavljena u okviru naučnoistraživačkog projekta pod nazivom Goraždanska štamparija 1519-1523, koji je usvojen na sjednici Nastavno-naučnog vijeća Filozofskog fakulteta u Istočnom Sarajevu juna 2003. godine.\n"Projekat je završen i fototipska izdanja objavljena su 2008. godine. Na projektu je radio veliki broj naučnika, a rukovodilac projekta bio je pokojni Dragan Barać", rekla je Samardžićeva, koja završava monografiju na kojoj je radila nekoliko godina i u kojoj će, uz kulturno-istorijski presjek, dati ortografski i jezički prikaz knjiga Goraždanske štamparije na svim nivoima - fonetskom, morfološkom i sintaksičkom.\nSamardžićeva je najavila da će u čast velikog i značajnog jubileja 500 godina od pokretanja Goraždanske štamparije i štampanja prvih knjiga na ćiriličnom pismu biti organizovano niz manifestacija koje će istaći značaj ove srpske štamparije na svim nivoima - teološkom, identitetskom, jezičkom, istorijskom, književnom, kulturološkom i slično.\nPredviđeno je da 9. novembra bude organizovan jednodnevni naučni skup posvećen Srpskoj goraždanskoj štampariji, a 13. jula u Donjoj Sopotnici kod crkve Svetog Georgija Duhovna akademija.\nPlanirano je i da bude snimljen dokumentarni film o Srpskoj goraždanskoj štampariji organizovana likovna kolonija "Goražde 2019.".\nTrebalo bi da budu doštampani zbornici radova sa reprint izdanjima goraždanskih štampanih knjiga od 2009. godine i organizovana izložba artifakata - slika, grafika o Goraždanskoj štampariji.\nNamjera se da se izda zbornik naučnih radova koji će biti priloženi na Naučnom skupu 9. novembra, da se izda zbornik predavanja koja će tokom 2019. godine biti održana o temi Goraždanske štamparije.\nU planu je da se sa organizatorima Sajma knjiga 2019. godine u Banjaluci i Beogradu priredi promocija 500-godišnjeg jubileja Goraždanske štamparijei reprint izdanja, te izda Monografija o Goraždanskoj štampariji.


Milošević novi trener Rada | Novosti.RS\nMilošević novi trener Rada\nutorak, 12. 02. 2019. u 17:49\nZvezdan Milošević foto arhiva VN\nRad je smenio trenera pred početak sezone. Dragana Stevanovića na klupi "građevinara" zamenio je Zvezdan Milošević\nIZNENAĐUJUĆE, Rad je smenio trenera pred početak sezone. Dragana Stevanovića na klupi "građevinara" zamenio je Zvezdan Milošević, trener koji je karijeru gradio u Švedskoj (Sirianska poslednji klub).\nStevanović je u pet jesenjih mečeva osvojio četiri boda, ali porazi na pripremama u Antaliji izazvali su nezadovoljstvo kod uprave i odluku o smeni.\nFAVORITI SIGURNI: Inter pobedio, Maksimović i Hetefe imaju za čim da žale, Junajted potvrdio prolaz protiv LASK-a\nZAVRŠENI mečevi prvog dana nastavka takmičenja u Ligi Evrope.\nsreda, 05. 08. 2020. u 23:22\nSVAKOME PO POLUVREME U NOVOM SADU: Čukaričkom ni 2:0 nije bilo dovoljno, Vojvodina do boda za dva minuta\nVOJVODINA i Čukarički su odigrali remi u neizvesnoj, uzbudljivoj i borbenoj utakmici sa mnogo prilika i pokušaja, ali i promašaja pred oba gola 2:2 (0:1).\nsreda, 05. 08. 2020. u 23:05\nIGOKEA POTVRDILA: Jovanović stigao iz Zvezde, Gagić zbog nedovoljne fizičke pripremljenosti napustio tim\nKOŠARKAŠKI klub Igokea saopštio je danas da je novi igrač tog kluba Jovanović, dok Đorđe Gagić odlazi iz Laktaša.\nsreda, 05. 08. 2020. u 22:50\nLEBRON ODUŠEVIO SRBE: Džejms u bojama srpske zastave (FOTO)\nJEDNA od najvećih svetskih zvezda i čovek koji je među najboljim košarkašima svih vremena je oduševio Srbiju.\nsreda, 05. 08. 2020. u 22:30\nRASTEMO KROZ MEČEVE: Stanković zadovoljan izdanjem protiv Radničkog\nTRENER fudbalera Crvene zvezde Dejan Stanković rekao je da je njegova ekipa odigrala odličan meč protiv Radničkog i dodao da će crveno-beli u narednim utakmicama pokušati da eliminišu pad koncentracije.\n55 PREMINULA ISIDORA BJELICA: Izgubila bitku posle duge bolesti\n33 PREDOSETILA SMRT? Ovo je poslednja objava Isidore Bjelice na “Instagramu” (FOTO)\n31 VUČIĆ SE OPROSTIO OD ISIDORE: Sa velikim žaljenjem sam primio vest o smrti naše istaknute književnice\n27 DIRLjIVO PISMO ISIDORE BJELICE ĆERKI: "Detinjstvo si provodila po bolnicama, naučile smo da je sve prolazno" (FOTO)


Tanjug 14. novembra 2019. 18:37\nZAGREB – Predsednički kandidat Zoran Milanović ocenio je danas da je odluka da se izbori za predsednika Hrvatske održe 22. decembra „lopovkluk i sramota“, kao i da je premijeru Andreju Plenkoviću cilj da spreči građane da izaberu bolju Hrvatsku.\nOn je to napisao na svom Fejsbuku navodeći da na taj način vladajuća stranka, Hrvatska demokratska zajednica (HDZ), želi da smanji broj građana koji će izaći na glasanje i u prvom i u drugom krugu 22. decembra i 5. januara budući da će tada porodice verovatno biti na odmoru.\nKao drugi razlog naveo je da se tako ubija kampanja za drugi krug, jer se tempira vreme praznika da bi se „sakrila sva ispraznost HDZ-ove kandidatkinje“, aktuelne predsednice Kolinde Grabar Kitarović.\n„Odstupa se od prakse i pravila kojih se držala i Plenkovićeva politička majka, Jadranka Kosor, koja je 2009. prvi krug izbora raspisala između Božića i Nove godine. I baš zato – pobediću“, napisao je Milanović, bivši premijer i kandidat opozicione Socijaldemokratske partije.\nDžaferović zahvalan Memorijanom centru u Potočarima\nOrban: Fides će napustiti EPP pre suspenzije\nTunel Karavanke zatvoren u oba smera\nBeović: Dati šansu ruskoj i kineskoj vakcini


Rukovodilac proizvodnih linija - Pepsi Srbija - A&P d.o.o.\nPriprema za rad proizvodnu liniju u svojoj smeni, raspoređuje zaposlene na njihovim radnim mestima i daje im potrebne instrukcije u vezi proizvodnog plana, i održavanja mašina ili održavanja higijene pogona i opreme.\nPoručuje od magacionera sav eventualno potreban repro materijal za sva pakovanja, kao i potrošan materijal i rezervne delove i svojim radom utiče na njihovo maksimalno iskorišćenje.\nUčestvuje u organizovanju, sprovođenju i kontroli preventivnog i korektivnog održavanja kao i u godišnjem remontu proizvodne opreme.\nKontroliše higijenu i čišćenje proizvodne opreme i proizvodnog pogona prema programima istandardima.\nKontroliše rad svih zaposlenih na proizvodnoj liniji kao i efikasnost proizvodne linije i svojim radom utiče da se izvrši plan proizvodnje.\nPravi zapise prisustva zaposlenih i kontroliše njihovu prisutnost na radu o čemu vodi evidenciju, količine gotovih proizvoda koji su napravljeni, zapise o toku proizvodnog procesa, iskorišćenja repromaterijala i sve ostale zapise prema standardima i uputstvima.\nOrganizuje sve potrebne aktivnosti radi obezbeđivanja kontinuiranog izvođenja proizvodnog procesa.\nSprovodi redovno obuku zaposlenih u svom timu u proizvodnji, u cilju sprovođenja svih procedura proizvodnje radi održavanja bezbednosti zaposlenih, gotovih proizvoda i opreme prema principima dobre proizvođačke prakse, i vodi zapise u vezi obuka.\nKontroliše primenu zaštitne opreme za zaposlene na proizvodnoj liniji prema uputstvima.\nKvalifikacije i očekivanja:\nVI ili VII stepen mašinske ili elektro struke\nOdlično poznavanje engleskog jezika (čitanje/pisanje)\nOdlično poznavanje programa u MS Office paket\nOd Rukovodioca proizvodnih linija se očekuje da vodi tim u proizvodnji, koji radi u rotirajucim smenama. Prednost će imati kandidati koji imaju iskustvo na sličnim pozicijama.


Novo u ponudi - BLUMI tečno đubrivo za orhideje Tečno đubrivo specijalno namenjeno za orhideje. Utiče na bolji razvoj korenovog sistema, intenzivira boju i krupnoću cveta. Detaljnije » Priznanje za kvalitet i izuzetnost MULTIACTIV kozmetici MULTIACTIV, kozmetički brend preduzeća Yuco-Hemija DOO, ovogodišnji je dobitnik prestižne međunarodne nagrade The Arch of Europe, koju dodeljuje organizacija Business Initiative Directions (BID).\nBeograd, 26. april, Privredna komora Srbije - Terazije 23 Detaljnije » Novo u ponudi– MULTIACTIV hotelski sapun Ponuda hotelske kozmetike dopunjena je sa hotelskim sapunom,15g, miris zelenog čaja. Komercijalno pakovanje 25komada. Detaljnije » Mesečni kapacitet 3,000,000 jedinica proizvoda Proizvodni kapaciteti su povećani na preko 300 t kozmetičkih proizvoda mesečno, što odgovara količini od preko 3.000.000 jedinica proizvoda. Detaljnije » Jubilej 20 godina rada u Yuco-Hemiji Povodom 20 godina rada u preduzeću Yuco-Hemija kolegama uručene plakete zahvalnosti za doprinos razvoju i uspehu preduzeća.


Jeremić: Kina najveći investitor u Srbiji 2012. godine - Bizlife.rs\nJeremić: Kina najveći investitor u Srbiji 2012. godine\n12:39 Beograd, 21/11/2011\nMinistar spoljnih poslova Srbije Vuk Jeremić, koji sa privrednom delegacijom Srbije u kojoj su predstavnici Elektroprivrede Srbije i Telekoma boravi u poseti kineskoj provinciji Guandong izjavio je danas da je realno očekivati da 2012. godine Kina bude najveći investitor u Srbiji.\nŠef srpske diplomatije podsetio je da je prošlog meseca EPS potpisao Protokol o saradnji sa konzorcijumom kineskih kompanija u izgradnji termoelektrane “Nikola Tesla” B3 i realizaciji energetskih projekata čija je ukupna investiciona vrednost dve milijarde evra.\nNavodeći da su u toku pripreme za početak ovog projekta, Jeremić je istakao da će to biti “prva kineska investicija te vrste u Evropi”, koja je u Kini izazvala veliko interesovanje.\n“Ona je otvorila vrata za nove investicije u Srbiju i privredna delegacija koju sam predvodio u Kini, imala je razgovore oko ulaganja u oblast proizvodnje telekomunikacione opreme i drugih visokih tehnologija. Ovo je potencijalno izuzetno velika investicija. Očekujemo da bi pregovore o tome naši stručni timovi mogli da završe već do kraja godine”, kazao je Jeremić.\nOn je, takođe, naglasio da su politički odnosi Kine i Srbije odlični i da takve odnose treba iskoristiti da bi se napravio značajan iskorak u ekonomskoj saradnji.\nJeremić se u Guandongu sastao sa rukovodstvom te provincije i predstavnicima kompanija iz oblasti energetike i telekomunikacija koje su zainteresovane za ulaganja u Srbiju. Provincija Guandong, koja ima 140 miliona stanovnika važi za najbogatiju u Kini. Samo prošle godine njen finansijski prihod iznosio je oko 780 milijardi dolara, što je sedmina ukupnog prihoda Kine.\nkina investicije vuk jeremić Srbija


Stanovnik Bostona prolazi pored radnje koja najavljuje zatvaranje u izlogu (Foto: AP/Steven Senne)\nAmerička ekonomija je u trećem kvartalu rasla rekordnim tempom, nakon što je vlada izdvojila više od 3 hiljade milijardi dolara za saniranje posledica pandemije koronavirusa, što je podstaklo potrošnju.\nMeđutim, za oporavak od duboke recesije izazvane Kovidom 19 biće potrebna godina ili duže od toga, ocenjuje agencija Rojters.\nBruto domaći proizvod je u trećem kvartalu rastao po godišnjoj stopi od 33,1 odsto, saopštio je Sekretarijat za ekonomiju u svojoj ranoj proceni. To je najbrži tempo od kada je vlada počela da vodi evidenciju 1947. godine, a usledio je nakon istorijskog pada od 31,4 odsto u drugom kvartalu.\nMeđutim, prema izveštaju, obnovljeno je samo dve trećine ekonomske aktivnosti koja je obustavljena ove godine, kada je privreda bila u potpunom zastoju zbog zatvaranja restorana, barova i mnogih prodavnica da bi se zaustavilo širenje koronavirusa, prenosi AP.\nizveštaj o bruto domaćem proizvodu - jedan od poslednjih velikih ekonomskih izveštaja uoči predsedničkih izbora 3. novembra - neće značajnije umanjiti ljudsku tragediju izazvanu pandemijom, s obzirom na to da su milioni Amerikanaca i dalje nezaposleni, dok je više od 222.000 ljudi preminulo.\nEkonomisti, s kojima je Rojters razgovarao, procenjivali su rast ekonomije od 31 odsto u kvartalu od jula do septembra. Ekonomija je zašla u recesiju u februaru.\nVladin paket pomoći bio je ključan za mnoga preduzeća i nezaposlene i doveo je do povećaanja potrošnje, što je podstaklo nagli rast BDP-a. Međutim, ta sredstva su potrošena i nema nagoveštaja da bi uskoro mogao da bude postignut dogovor o novoj rundi pomoći.\nGoldmen saks je smanjio procenu rasta u četvrtom kvartalu sa 6 na 3 odsto. U međuvremenu, širom zemlje se uvode nova ograničenja na rad biznisa kao što su restorani i barovi zbog naglog rasta broja zaraženih od koronavirusa. Usporava i zapošljavanje.\nU odvojenom izveštaju Sekretarijata za rad, navodi se da je 751.000 ljudi tražilo pomoć za nezaposlene u nedelji zaključno sa 24. oktobrom, u poređenju sa 791.000 koliko ih je bilo nedelju pre toga. Iako je broj prijava za nezaposlene pao u odnosu na rekordnih skoro 7 miliona u martu, i dalje je iznad vrhunca od 665.000 zabeleženog tokom recesije 2007. do 2009. godine.


Muharem Mutabdzija 08 april 2019\nUkupna brojnost beloglavog supa dobijena zimskim cenzusom u Srbiji tokom novembra i decembra prošle godine godine, uključujući SRP „Uvac“, SRP „Klisura reke Mileševke“ i SRP „Klisura reke Trešnjice“, iznosila je 345 jedinki.\nU periodu od 14. do 16. decembra 2018. godine ornitolozi Zavoda za zaštitu prirode Srbije, Bratislav Grubač i Miloš Radaković obavili su zimski cenzus beloglavog supa na lokalitetima Sjeničko jezero, Zlatarsko jezero, Radoinjsko jezero, Pavlovića most, klisura Kladničke reke i Oštrik. Zimskim cenzusom u SRP „Uvac“ zabeleženo su 233 jedinke beloglavog supa. Procenjuje se da je ukupna brojnost beloglavog supa na području SRP „Uvac“ nešto veća nego što je obavljenim cenzusom utvrđeno. Ona po proceni stručnjaka Zavoda iznosi ukupno oko 270 jedinki.\nU Specijalnom rezervatu prirode „Klisura reke Mileševke“ evidentirane su 74 jedinke beloglavog supa tokom brojanja 24. novembra 2018. godine, koje su obavili Vjekoslav Joksimović i Nenad Dučić iz Udruženja građana „Jadovnik – oaza netaknute prirode“ iz Prijepolja.\nPojedinačno po zemljama, utvrđeno je prisustvo 346 ptica u Bugarskoj, 345 u Srbiji, 90-92 u Grčkoj i 28 jedinki u Makedoniji, objavio je Zavod za zaštitu prirode Srbije.


Kompanija Univerexport vas čeka na 11. Regionalnom sajmu poslova - Aktuelnosti - UNIVEREXPORT\nKompanija Univerexport vas čeka na 11. Regionalnom sajmu poslova\nPosao koji tražite vas možda baš očekuje u našoj kompaniji!\nPripremite vaš CV i posetite naš štand na aktuelnom online Regionalnom sajmu poslova koji traje od 7. do 14. oktobra, klikom na navedeni link: https://rs.regionalnisajamposlova.com/pavilion/Trgovina/stand/univerexport.\nNa našem štandu pretražite aktuelnu ponudu poslova, saznajte koje benefite svojim zaposlenima pruža naša kompanija, pogledajte iskustva naših zaposlenih, galeriju fotografija i steknite utisak kako je raditi u našoj firmi.\nOvoga puta nema fizičkog odlaska na sajam, već sa svog računara ili telefona u bilo koje doba dana možete da pregledate oglase koje smo za vas pripremili!\nSajam kao i svake godine, realizuje sajt Poslovi.infostud.com u saradnji sa vodećim regionalnim portalima za zapošljavanje.\nViše informacija o samom sajmu i pratećim događajima tokom njegovog trajanja pogledajte OVDE.


Za Telenor zainteresovana češka PPF grupa – Bankar.me\nFebruary 11, 2018 BERZA, PLANETA, REGION, REGION, SVE VIJESTI Leave a comment\nZa Telenorove kompanije u Centralnoj i Istočnoj Evropi (Crna Gora, Srbija, Mađarska i Bugarska) zainteresovan je investicioni fond PPF, grupa u vlasništvu najbogatijeg Čeha Petra Kelnera, nezvanično saznaje list Danas.\nNjegova kompanija upravlja imovinom vrijednom oko 35 milijardi dolara, a u telekomunikacioni biznis ušli su 2013. godine kupovinom 65,9 odsto češkog telekoma O2 za blizu 2,5 milijardi dolara od španskog giganta Telefonike. PPF grupa je takođe i vlasnik kompanije CETIN koja se bavi telekomunikacionom infrastrukturom.\nU PPF grupi su odbili da komentarišu informaciju da pregovaraju o preuzimanju Telenorovih kompanija u CEE, dok je Telenor još prilikom objavljivanja informacije da su dobili ponudu, poručio da neće komentarisati ništa na ovu temu dok ne procene kvalitet ponude do kraja tromjesečja.\nInače u srpskim medijima se pojavila spekulacija da je zainteresovana kompanija koja je podnijela ponudu Telenoru u stvari američki investicioni fond KKR koji u vlasništvu na teritoriji bivše Jugoslavije ima Junajted grupu, a čiji je najveći deo kablovski operater SBB. Takođe prema pisanju medija u regionu, radi se o ponudi od oko dvije milijarde eura, bez mađarskog ogranka.\nPrema procjeni Dragovana Milićevića, vlasnika konsultantske kuće ADM konsalting i bivšeg državnog sekretara Ministarstva trgovine i telekomunikacija, samo Telenor u Srbiji vrijedi oko 1,34 milijarde eura.\nPrema nedavno objavljenim podacima za 2017. godinu, Telenor je u Srbiji Crnoj Gori (koje ova kompanija vodi zajedno iako su odvojene kompanije) ostvario ukupne prihode od 418 miliona eura što je rast od 1,8 odsto u odnosu na prethodnu godinu.\nIstovremeno EBITDA (zarada prije plaćanja poreza, kamata i amortizacije) je iznosila 156 miliona eura, dok je operativni profit 97,5 miliona eura. U toku prošle godine Telenor je smanjio broj mobilnih pretplatnika za 135.000 i imao ih je na kraju godine 3,16 miliona. Rast prihoda, prema objašnjenju Telenora ostvaren je zahvaljujući većoj prodaji mobilnih telefona, a veća dobit ostvarena je dobrim dijelom i zbog smanjenja operativnih troškova.\nKompanija u Mađarskoj ostvarila je prihode od 497 miliona eura i operativnu dobit od 102 miliona eura, dok je u Bugarskoj prihod iznosio 345 miliona eura sa operativnim profitom od 64 miliona eura.\nTelenor je objavio da je dobio „netraženu ponudu od investitora za kompanije u CIE“ i saopštio da će procjenjivati ponudu u prvom kvartalu 2018 kako bi sagledao najveću korist za akcionare kompanije.\nPOJMOVIKKR - Telenor prihodi Telenora Telenor Telenor Crna Gora telenor prodaja\nPrevious Obavezna rezerva banaka 237 miliona\nSljedeći Oglasi za posao: S Leasing zapošljava Risk managera


ŠTA JE OTAČASTVENI POKRET OBRAZ ?\nBroj pregleda : 7355076\nSVE ZA OBRAZ - OBRAZ NI ZA ŠTA !\nOBRAZ je politička organizacija krajnje desnice koja se zalaže za uspostavljanje srpske pravoslavne teokratije na prostoru od „Kupe do Vardara i od Dunava do Jadranskog mora“.\nZvanična ideologija „Obraza“ je „Svetosavski nacionalizam“. Njihovo delovanje karakteriše isticanje tradicionalnih „srbskih“ vrednosti :„bogoljublje“, „rodoljublje“, „viteštvo“, uz izrazito diskriminatorski odnos prema raznim manjinskim grupama (etničkim, seksualnim, verskim). Ministarstvo unutrašnjih poslova Republike Srbije i Odbor za bezbednost Skupštine Vojvodine su 2005. godine okarakterisali Obraz kao klero-fašističku organizaciju.\nOrganizacija je nastala iz „Izdavačkog doma Srbski obraz“, koji je svoj rad započeo 1994. godine, sa blagoslovom episkopa Srpske pravoslavne crkve, Danila Krstića. Osnivač i prvi predsednik Obraza bio je Nebojša Krstić (1964-2001), sociolog, teolog i član Udruženja književnika Srbije, koji je objavljivao tekstove u mnogim časopisima: "Svetigora", "Monarhija", "Pravoslavlje", "Vojska", "Politika" i dr. Jedan od osnivača „Obraza“ bio je i Andreja Mladenović, kasnije portparol Demokratske stranke Srbije. Vojislav Koštunica, predsednik Demokratske stranke Srbije, je u nekoliko navrata tokom 1995. i 1996. godine pisao za njihov časopis „Obraz“, preteču istoimene organizacije. Koštunica je 1996. godine za isti časopis napisao članak „Srpski narod na raskršću“ kritikovan zbog nacionalizma. Tokom 1997. godine Obraz uglavnom deluje kao reakcija na studentski pokret.\n7. februara 2008. pedesetak pripadnika Obraza je nasilno prekinulo izložbu „Odstupanja” savremenih umetnika iz Prištine. Oni su pocepali plakat na kojem je i pop-art stilu predstavljen vođa kosovskih terorista Adem Jašari, dok se nasuprot njega nalazila slika Elvisa Prislija sa isukanim pištoljom. Ministarstvo kulture i veći broj nevladinih organizacija su osudili ovaj incident, a omladina Lige socijaldemokrata Vojvodine je zatražila zabranu rada ove organizacije.\nTokom protesta podrške Radovanu Karadžiću jula 2008. pripadnici „Obraza“, „SNP 1389“ i navijačkih grupa su izazvali nerede u kojima je demoliran je grad, paljene zastave i nemačke i američke ambasade, i bacane baklje i kamenice na policiju.\nOd 30. avgusta do sredine septembra 2008. godine „Obrazovci“ su ulazili u prostorije Novinske agencije Beta, vršili permanentni pritisak na uređivačku politiku ovog medija i zastrašivali zaposlene u toj medijskoj kući, fotografišući ih i snimajući kamerom.\nU nedelju 9. novembra 2008. godine, prvog dana zasedanja Sinoda Srpske pravoslavne crkve, Obraz je organizovao „molitvenu šetnju“ do Patrijaršije, u kojoj je učestvovalo oko 200 ljudi, među kojima i jedan broj monaha i sveštenika. Neposredno pre toga, pristalice „Obraza“ su ispred smederevske saborne crkve Svetog Georgija delile propagandni materijal Obraza kojim se "brani Istočni obred liturgije". Nakon toga, oni su ušli u crkvu i zvižducima prekinuli liturgiju, dovikujući sveštenicima da "su jeretici, otpadnici od vere, ziloti, unijati i katolici"\nProtojerej Dobrica Kostić smatra da protest dolazi "od novokrštenih, koji misle da su preveliki poznavaoci srpske vere, a da ne žele išta da uče o veri". On je dodao da se sličan protest dogodio 19. oktobra iste godine u prigradskoj crkvi u naselju Jasenak.\nAnalitičar Mirko Đorđević povezuje ovaj incident sa izborom novog patrijarha Srpske pravoslavne crkve i ocenjuje da njime „tvrda struja“ vrši pritisak protiv reformatorskih struja u Crkvi, preko „paracrkvenih formacija“ kao što je Obraz. U tom unutarcrkvenom sporu, Obraz je dao podršku kontroverznom raško-prizrenskom episkopu Artemiju Radosavljeviću.\nBeogradska povorka ponosa, skup povodom promovisanja prava LGBT osoba, koji je trebalo da se održi u Beogradu 20. septembra 2009. godine, je otkazan usled visokog rizika od eskalacije nasilja zbog pretnji „Obrazovaca“ i drugih ekstremno desničarskih organizacija i fudbalskih huligana.\n„Mi, Srbi, jesmo domaćinski narod. To znači da sve odnose u svetu shvatamo, doživljavamo i uređujemo po svetosavskom domaćinskom načelu koje glasi: Bog je Domaćin sveta, hristoljubivi Vladar je domaćin države, pobožni Srbin je domaćin porodice!\nOni se bore za jedinstvenu srpsku državu od „Kupe do Vardara i od Dunava do Jadranskog mora“, koja bi bila pravoslavna teokratija („država sa Božijim blagoslovom“) na čelu sa „hristoljubivim vladarom“ i sistemom obrazovanja zasnovanim na veri. U uspostavljanju ovakvog poretka uzdaju se u jake oružane snage, naglašavajući da „industrija naoružanja i vojne opreme mora da bude strateški najvažnija i najznačajnija grana srbske privrede“.\nObrazovci se zalažu za rehabilitaciju vođe četničkog pokreta Draže Mihailovića, šefa okupacione vlade Milana Nedića i Dimitrija Ljotića, koje nazivaju "srbskim vitezovima".\nOva organizacija pruža podršku Radovanu Karadžiću, nekadašnjem predsedniku Republike Srpske i Ratku Mladiću, nekadašnjem generalu Vojske Republike Srpske, optuženima pred Haškim tribunalom za ratne zločine počinjene tokom jugoslovenskih ratova. U emisiji „Dvougao“ na TV B92 emitovanoj 23. februara 2008, Mladen Obradović je izjavio da bi za glavnokomandujućeg Vojske Srbije postavio generala Mladića, a da bi u Hrvatskoj letovao samo u „srpskom Dubrovniku“. Analitičari ocenjuju da se njihova ideologija nalazi na krajnjoj desnici srpskog političkog spektra.\nNa svojim javnim skupovima „obrazovci“ se koriste eksplicitnim govorom mržnje. Na njihovoj zvaničnoj internet prezentaciji se nalaze linkovi ka sledećim ekstremno desničarskim grupama: Noua Dreapta (Rumunija), Slovenska Pospolitost (Slovačka), Renouveau Français (Francuska), Forza Nuova (Italija), La Falange (Španija) i Narodowe Odrodzenie Polski (Poljska). Analizom MUP-a Srbije iz 2005. godine utvrđena je podudarnost delova programa pokreta „Obraz“ i naci-skinheda, uprkos tome što postoji određeni animozitet između hrišćanskog opredeljenja „obrazovaca“ i skinheda, koje oni vide kao nevernike.\n/Izvor : Vikipedija/


Slab odziv na konkurs "Hiljadu beogradskih pozornika"\nNiko neće pendrek\nBeogradu nedostaje oko 3.000 policajaca, ali se za sada prijavilo samo 200 kandidata , kaže potpukovnik Marko Sekulić. Među prijavljenima i petnaest devojaka\nBEOGRAD - Na konkurs "Za hiljadu beogradskih pozornika" koji je Ministarstvo unutrašnjih poslova raspisalo 18. oktobra javilo se 200 kandidata, kaže za "Glas" potpukovnik Marko Sekulić, načelnik prvog odeljenja Uprave policije SUP-a Beograd. Posle obavljenih pregleda, očekuje se da polovina od prijavljenih kandidata, koji budu ispunili propisane uslove, krene na šestomesečnu obuku.\nMUP nije zadovoljan odzivom kandidata na konkurs, kaže potpukovnik Sekulić, koji kao razloge navodi slabe plate, radno vreme ali i nepopularnost poziva. On navodi da je konkurs raspisan kako bi se poboljšala bezbednost u glavnom gradu, u kojem već duže nedostaje oko 3.000 policajaca.\nNovi konkurs biće raspisan u martu sledeće godine a uslovi će biti isti, to jest budući pozornici treba da imaju završenu srednju školu, regulisanu vojnu obavezu, da nisu osuđivani i da su državljani SRJ. Polaznicima je obećano, da bez svoje saglasnosti, u narednih osam godina neće biti raspoređeni na druge zadatke.\n- Konkurs će biti raspisan i za devojke jer se pokazalo da među njima vlada velika zainteresovanost za ovaj poziv. MUP-u se do sada javilo oko 15 devojaka koje će imati posebnu obuku - kaže Sekulić.\nU nameri da poboljša bezbednost u glavnom gradu, MUP je sproveo edukaciju u višim razredima osnovnih i srednjih škola a održano je i nekoliko predavanja roditeljima i profesorima. Na 313 predavanja prisustvovalo je 23.680 učenika, 230 roditelja i 40 nastavnika, a policajci SUP-a Beograd, govorili su o kriminogenom ponašanju, maloletničkoj delinkvenciji i zavisnosti od droge.\n- Uspeh smo postigli ukoliko bar jednog učenika odvratimo od kriminalnog ponašanja - kaže potpukovnik Sekulić.\nSvrljig: MUP kažnjen sa 40.000 dinara\n18:57h Direktori "Jumka" nevini\n19:06h Požarevac: Krivične prijave protiv četvoročlane grupe\n19:14h Rio de Žaneiro: Četvoro mrtvih u redu za paketiće\n19:16h U Užicu optuženi carinik i vozač


Crnogorska vina u EU\nTokom šest mjeseci predsjedavanja Letonije Evropskom unijom, na zvaničnim prijemima biće servirana vina iz Crne Gore.\nPredsjedavanje neke od evropskih članica EU znači i organizaciju manje formalnih skupova, prijema, kulturnih večeri. Po čemu bi predsjedavanje aktuelne predsjedavajuće, Letonije, bilo drugačije? Pa, recimo, po činjenici što ko god na nekom od letonskih prijema drži čašu vina u rukama, ima u njoj neko od najboljih crnogorskih vina, koja tako idu ispred dugih pregovora i prijema, a njihov prijem garantuje Crnoj Gori jedan kvalitet više jer ako zemlja još nije članica, jeste to jedan od njenih najkvalietnijih proizvoda.\nCrnogorska vina su stekla evropsko članstvo, u to nema sumnje- nije ih tamo doveo samo kvalitet, već i zalaganje ministarstva poljoprivrede i ideja koja se rodila.\n"Jedan od poteza koje smo napravili nedavno jeste da smo u saradnji sa kolegama iz Letonije promovisali crnogorska vina. Tokom šest mjeseci predsjedavanja EU Letonije, bićemo u prilici da na zvaničnim prijemima serviramo vina iz Crne Gore. Povratne informacije kažu da su svi veoma zadovoljni kvalitetom", rekao je ministar poljoprivrede CG, Petar Ivanović.\n"Imajući Crnu Goru uključenu u ovo zajedno sa nama, to je način kako mi želimo da radimo- ne želimo samo da radimo uz nekoga, želimo da radimo sa nekim! Ovo je način da razvijamo naše odnose sa Crnom Gorom i nadamo se vrlo skoro, da ćemo biti u situaciji da vidimo Crnu Goru kao dio evropske porodice", saopštio je predstavnik za medije letonskog predsjedništva, Janis Berzins.\n"CG je na putu da postane članica EU, već smo u trećoj godini pregovora i idemo naprijed. U ruci imam čašu vina koja dolazi za vinograda koji je, vjerovali ili ne, najveći u Evropi. Svima vama poziv da uživate u našem doprinosu letonskom predsjedništvu Unije", poručio je ambasador Crne Gore pri EU, Ivan Leković.\nZa kraj ove priče o integraciji crnogorskog vina u EU mogli bi sa razlogom napraviti slogan pristupa zemlje evropskim asocijacijama: dobrodošla Crna Goro u EU, vaša vina su već tu!


Omladinska razmena: Ružičasto za devojčice, plavo za dečake - juGmedia\nLESKOVAC – Narodni parlament je započeo realizaciju omladinske razmene „Ružičasto za devojčice, plavo za dečake“ u Leskovcu na kojoj učestvuje tridesetoro mladih iz Poljske, Slovenije, Bosne i Hercegovine, Grčke, Makedonije i Srbije.\nOmladinci će tokom devet dana raditi na kreiranju materijala i osmišljavanju onlajn kampanje koja za cilj ima da mladima širom Evrope približi temu rodne ravnopravnosti i borbe protiv rodnih stereotipa.\nOva omladinska razmena deo je projekta „Break the myth – spread the word” koji Narodni parlament realizuje uz finansijsku podršku Erazmus+ programa Evropske Unije.\nNIŠ – Načelnik niške policije izjavio je da su rasvetlili slučaj pretnji funkcionerima SPS Zoranu Radovanoviću i Igoru Novakoviću ali da nema…\nLESKOVAC - Opoziciju u gradu na Veternici činiće, po svemu sudeći, 14 odbornika triju stranaka. I dok jedni tvrde da će biti konstruktivna opozicija,…


Bijela kuća poručila je da je Turska odlukom o kupovini ruskog sistema protivazdušne odbrane S-400 onemogućila svoje učešće u programu borbenih aviona F-35, javlja "Rojters"."F-35 ne može da funkcioniše sa ruskom obavještajnom platformom koja će biti korišćena, kako bi se otkrile njegove napredne mogućnosti", navedeno je u saopštenju Bijele kuće.\nRojters ocjenjuje kako je Bijela kuća istovremeno pokušala da ublaži uticaj te odluke na američko-turske odnose, ističući da Vašington i dalje "veoma vrednuje" stratešku vezu s Ankarom i da se taj odnos među njima kao NATO saveznicima "ne tiče samo programa F-35".Uz ocjenu da je "vojna saradnja snažna" Bijela kuća je najavila da će se nastaviti "imajući na umu ograničenja zbog prisutnosti sistema S-400 u Turskoj".\nAmerički predsjednik Donald Tramp rekao je potom kako "nije pošteno" ni prema Turskoj ni prema Sjedinjenim Državama što Vašington ne može Ankari da proda borbene avione F-35, vrijedne milijarde dolara, nakon što je turska kupila ruski sitem protivvazdušne odbrane.\nVašington smatra da bi posredstvom S-400 Rusija mogla dobiti informacije o naprednom "stelt" sistemu aviona F-35.\nRusija protjerala bugarskog diplomatu\nPotonuo brod sa 150 migranata, stradalo 57\nBlokiran saobraćaj na prilazima Parizu


Ukoliko Vas zanima smeštaj u Vili jedan, možete nam poslati upit.\nAPARTMAN VILA 1\nU okviru Vile 1 u prizemnom delu nalazi se letnja kuhinja koja je na raspolaganju svim gostima Vile 1. Vila 1 poseduje 2 apartmana, jedan četvorokrevetni i jedan trokrevetni. Četvorokrevetni apartman se sastoji od dve zasebne sobe sa dva ležaja, mini dnevnom sobom i sopstvenom kuhinjom sa komplet priborom. Apartman poseduje odvojeno kupatilo i terasu sa garniturom za sedenje i pogledom na prirodu.\nTrokrevetni apartman sa sastoji od tri ležaja, kuhinjom i trpezarijom u jednoj celini i posebno izdvojenim kupatilom. U okviru Vile 1 u prizemnom delu nalazi se letnja kuhinja koja je na raspolaganju svim gostima.\nHrana je u sopstevnoj režiji, ali postoji mogućnost da na upit gostiju domaćini Vile mogu organizovati tradicionalni doručak karakterističan za ovaj deo Srbije(domaća pita i kiselo mleko, komplet lepinje, proja, sir, kajmak, pršuta i ostala domaća jela).\nCena noćenja po osobi 10€\nDeca od 3-11 godina 50% popusta\nZa grupe Zavisno od broja kao i od broja noćenja


PROGRESSIVE MAGAZIN | FORTENOVA GRUPA POSTALA JEDINI VLASNIK MERCATORA\n4. IV 2022 | Fortenova grupa je u petak, 1. aprila 2022. stekla sve preostale deonice Mercatora i postala stopostotni vlasnik Mercatora. Prenosom ukupno 621.251 deonice na Fortenova grupu, završen je postupak isključenja manjinskih deoničara iz vlasništva Mercatora, a Fortenova grupa postaje jedini deoničar Mercatora.\n„Ovom poslednjom transakcijom završili smo proces kupovine koji je zapravo započet još 2014. godine, a posebnu simboliku za nas ima i činjenica da je taj zadnji korak napravljen upravo na treću godišnjicu poslovanja Fortenova grupe. Bio je to dugotrajan i zahtevan proces, s puno pravnih i finansijskih međukoraka koji su svi vodili ka istom cilju – formiranju vodećeg regionalnog maloprodajnog lanca robe široke potrošnje u regiji.\nU protekloj godini, od formalnog transfera Mercatora u vlasništvo Fortenova grupe, zaključili smo postupak isključenja malih deoničara, ali što je još važnije, počeli smo da ostvarujemo pune potencijale od našeg poslovnog modela u maloprodaji, postizanjem značajnih sinergija u poslovanju, koje reinvestiramo nazad u Grupu“, rekao je Fabris Peruško, član Upravnog odbora i glavni izvršni direktor Fortenova grupe povodom sticanja 100 posto udela u vlasništvu Mercatora.\nOn je ujedno naglasio kako je Mercator vodeći trgovac robom široke potrošnje u Sloveniji, sa značajnim udelima u Srbiji i Crnoj Gori, Konzum je vodeći maloprodajni lanac robe široke potrošnje u Hrvatskoj, dok Konzum i Mercator imaju značajan kombinovani udeo u Bosni i Hercegovini. „Brojne su mogućnosti sinergija koje se Konzumu i Mercatoru pružaju kroz zajednički rad u okviru najveće regionalne maloprodajne grupe, a upravo to predstavlja polugu za dalje jačanje naših liderskih pozicija na tržištima“, dodao je Peruško.\n„Isplata manjinskim deoničarima od 22,4 miliona EUR izvršena je korišćenjem vlastitih novčanih sredstava Fortenova grupe i pokazuje našu sve veću finansijsku i poslovnu snagu. Grupa je ostvarila veliki napredak tokom proteklih nekoliko godina, a ovom poslednjom transakcijom završen je još jedan korak u našim planovima, što nam daje dalje mogućnosti za investiranje i rast“, povodom te transakcije izjavio je James Pearson, izvršni direktor Fortenova grupe za finansije.


Nova World of Warcraft ekspanzija na Gamescomu 2015. - EmuGlx\nNova World of Warcraft ekspanzija na Gamescomu 2015.\nNikola Jovanović — 30. July 2015.\nBlizzard ovoga puta uspeva da drži u tajnosti ime i temu nove ekspanzije za večni MMO World of Warcraft.\n6. avgusta uživo sa Gamescoma u Nemačkoj (koji ćemo naravno posetiti i ove godine) Blizzard će putem live streama predstaviti celom svetu novu ekspanziju za WOW, kojoj za sada ne znamo ni ime! Blizz je prošle godine registrovao naziv “Eye of Azshara” o čemu su fanovi već detaljno teoretisali, drugi mogući naziv je “Emerald Dream”, poslednji neistraženi realm sveta Warcrafta. Ipak da bi saznali šta je Blizzard spremio moraćemo da sačekamo još nedelju dana. Više detalja na zvaničnom sajtu.\nTags: 2015BlizzardGamescomGamescom 2015World of Warcraft\nNext post Zombi (ex ZombiU) stiže na PC i konzole 18. avgusta\nPrevious post Anime - Excel Saga (1999)\nNintendo Switch Nintendo Activision Microsoft trejler 2017 MP Avantura Square Enix 2015 Steam PlayStation 5 UbiSoft Coop PlayStation Electronic Arts PlayStation 4 2016 SEGA JRPG Xbox 360 online Sony Akcija Indie 2020 2018 FPS Capcom iOS Playstation 3 RPG Izdvajamo EA PS4 Open-World PC Xbox One Xbox Series X/S Switch Anime 2021 PS5 2019 DLC


MOL Serbia traži preduzetnike koji će upravljati benzinskim stanicama - Serbiaring\nOctober 9, 2018 Aleksandar Babić Vesti 0\nKompanija MOL Srbija (MOL Serbia) poziva preduzetnike da se jave na konkurs za partnere koji će upravljati benzinskim stanicama u okviru mreže koja broji 61 stanicu širom Srbije i postanu deo uspešnog tima koji punih 15 godina posluje u Srbiji.\n„Želimo da vlasnicima preduzeća i preduzetničkih radnji ponudimo dugoročno partnerstvo i omogućimo im da upravljaju benzinskim stanicama u vlasništvu MOL Serbia. Nudimo im ekspertizu međunarodne kompanije i stratešku podršku zasnovanu na dugogodišnjem iskustvu poslovanja u Srbiji“, izjavila je Nataša Vukšić, vršilac dužnosti generalnog direktora MOL Serbia.\nUpravljanje MOL Serbia benzinskim stanicama prilika je za razvoj biznisa za sve one koji imaju preduzetnički duh i prethodno iskustvo u upravljanju preduzećem, preduzetničkom radnjom ili maloprodajnim objektom i u rukovođenju timom. Partnerstvo sa MOL Serbia pruža im mogućnost za sticanje novih znanja, veština, profesionalno usavršavanje i uspešan razvoj poslovanja uz svu potrebnu podršku kompanije.\nKonkurs je otvoren do 30.oktobra, a sva neophodna dokumentacija, kao i lista benzinskih stanica nalaze se na sajtu www.molserbia.rs. Zainteresovani preduzetnici bi uz potrebnu dokumentaciju trebalo da prilože i pismo o namerama.


Olivera Jevtić: Šampionka na duge staze\nKONAČNO JE TU Srpski dijamant i dosanjani sni! /FOTO/\nKakva sezona je iza naše atletičarke Ivane Španović... Uspeh za uspehom, a na kraju, kao šlag na tortu došao je i taj čuveni “dijamant”!\nAtletska elita u subotu u Njujorku\nNjujork je na redu da dočeka najbolje atletičare i atletičarke današnjice, a kada se radi o vrhunskom sportu i spektaklu, „velika jabuka“ nikad ne razočara. Tako će biti i u subotu od 19 sati uz prenos mitinga Dijamantske lige na Sport klubu.\nIvana Španović je u poslednjem skoku na Svetskom prvenstvu u Londonu, svi su saglasni, skočila preko sedam metara. Međutim, zvaničan rezultat od 6,91 ostavio ju je bez medalje, na četvrtom mestu, i to jer je etiketa sa takmičarskim brojem, delimično otkačena od opreme, ostavila trag u pesku iza njenog tela. Šta o tome kažu pravila Svetske atletske federacije, IAAF?\nNAJBAKSUZNIJI SKOK U ISTORIJI Da li su Ivani Španović uzeli zlato zbog ove besmislene sitnice?! /VIDEO/\nNiko nikada nije ostao bez medalje na nekom takmičenju kao Ivana Španović na Svetskom prvenstvu u Londonu.\nČuvena srpska atletičarka Olivera Jevtić oglasila se pošto je doživela veliku neprijatnost na trci 10.000 metara u sklopu maratona u Sofiji.


ZAPAD PUŠTA TAČIJA "NIZ VODU": Prljave igre kosovskog predsednika počinju da mu se OBIJAJU o glavu, najavljuju Francuzi (INFO) | DNEVNE\nZAPAD PUŠTA TAČIJA “NIZ VODU”: Prljave igre kosovskog predsednika počinju da mu se OBIJAJU o glavu, najavljuju Francuzi (INFO)\nSamoproglašeni kosovski predsednik Hašim Tači imao je proteklih nedelja nekoliko „izliva“ nezadovoljstva prema zapadnim zaštitnicima Kosova, navodi AFP u svojoj analizi, a analitičari za francusku agenciju ocenjuju da bi to moglo da ima veze sa predstojećim optužnicama Suda za ratne zločine bivše OVK.\nFrancuska agencija podseća da je u Hagu uspostavljen Specijalni sud za zločine OVK, koji finansira Evropska unija, a koji je nadležan da sudi za zločine koje su počinili visoki pripadnici Oslobodilačke vojske Kosova u sukobu sa snagama bivšeg predsednika Srbije Slobodana Miloševića od 1998. do 1999. godine.\n„Međutim, Tači, koji je bio politički lider OVK tokom sukoba, kaže da Kosovo nije dobilo ništa što mu je obećano — kao što su putovanja bez viza u EU — u zamenu za usvajanje specijalnog zakona kojim se odobrava taj sud“, ističe AFP uz napomenu da su američki i evropski zvaničnici u Prištini na Tačijeve kritike odgovorili poricanjem bilo kakve pogodbe u vezi sa uspostavljanjem Suda.\nU tekstu se podseća da je Tači u oktobru rekao da je „Kosovo održalo svoju reč, a međunarodna zajednica nije“, te da je to izjavio prilikom predstavljanja istraživanja koje pokazuje da većina kosovskih Albanaca Specijalni sud smatra nepravednim i da ih je više od polovine spremno da protestuje ukoliko borci OVK budu optuženi.\n„Prve optužnice bi mogle da budu podignute do kraja godine, a mnogi pretpostavljaju da će Tači biti među onima koji će se na toj listi pojaviti“, navodi AFP u svom izveštaju iz Prištine.\nU tekstu se, takođe, navodi da je Sud formiran na osnovu izveštaja Saveta Evrope iz 2011. godine, u kojem je Tači optužen da je bio na čelu „mreže u mafijaškom stilu“, koja je organizovala kidnapovanje i nestanak oko 500 civila, većinom Srba, ali da Tači te optužbe odbacuje tvrdeći da „nema šta da krije“.\nMeđutim, ukazuje francuska agencija, istaknuti komentator i Tačijev kritičar Veton Suroi napisao je u tekstu za list „Koha ditore“ da bi nedavni Tačijevi komentari mogli da budu znak da se „čuje često teško disanje Suda“.\nBeljulj Bećaj, profesor političkih nauka, rekao je za AFP da kosovski predsednik „ima za cilj da destabilizuje situaciju kako bi spasao živu glavu“ od Suda za ratne zločine.\nIstovremeno, Šćipe Pantine iz glavnog opozicionog pokreta Samoopredeljenje kaže da Tačijeve optužbe da međunarodna zajednica nije ispunila nijedno od obećanja datih Kosovu, pokazuju kako „prljave igre koje je on do sada igrao“ počinju da mu se obijaju o glavu.\nSa druge strane, Bekim Čolaku, jedan od bliskih Tačijevih saradnika, odbacuje nagoveštaj da Tači okreće leđa Evropi i tvrdi da je Tači „bez sumnje ’najproevropskiji‘ šef države na Zapadnom Balkanu, a i šire“.\nTači i Haradinaj izazivaju krizu\nČolaku, međutim, ističe, da je Kosovu potreban „tretman jednak onom koji imaju njegovi susedi“ i da „sve dok to ne bude slučaj, predsednik ne može da aplaudira onima koji ostavljaju Kosovo izolovanim“.\nAFP primećuje da su mnogi kosovski lideri bivši borci OVK i da su oni, kako bi zadržali svoj posustali uticaj na vlasti, udružili snage na izborima u junu iza Ramuša Haradinaja, koji je sada premijer, i predsednika parlamenta Kadrija Veseljija.\nPolitički analitičar Ramuš Tahiri kaže da „oni kontrolišu ključne državne mehanizme i da postoje signali da nameravaju da se brane tako što će izazvati krizu“.\n„Njihove stranke bi mogle da pokušaju da izazovu nezadovoljstvo“, kaže na tu temu bezbednosni ekspert Ljuljzim Peči, koji upozorava da bi bilo kakav pokušaj „igranja na kartu destabilizacije kako bi se odložio rad Suda“ mogao negativno da se odrazi na Kosovo, „ostavljajući ga u izolaciji i čak pod sankcijama“.\nNije hteo da roditelje smesti u starački dom: O njegovom postupku bruji CELA PLANETA! (VIDEO)\nDrugi pak upozoravaju da kosovski građani nemaju izbora nego da se pripreme za optužnice, koje bi mogle da budu izdate u bilo kojem trenutku, a u tom duhu profesor krivičnog prava Ismet Salihu ukazuje da „povratka nazad — nema“, zaključuje francuska agencija.


Od useljenika do pronalazača: ilustrovano - Mihajlo Pupin - Onlin\nIzdavač: Istok film\nPupinova autobiografija „OD USELJENIKA DO PRONALAZAČA“ ( From Immigrant to Inventor), po prvi put, pojavljuje se u svetu kao ilustrovana knjiga sa 101 umetničkom slikom i fotografijom na 330 strana, luksuzno opremljena ima svu svoju težinu kao Monografija. I upravo se preko ilustrovanih ličnosti i događaja oslikava i potvrđuje Pupinova životna priča, posebno njegov rad na očuvanju srpske kulturne i duhovne baštone.\nZa razliku od svih ranijih izdanja Pupinove autobiografije „Od pašnjaka do naučenjaka“, koje se nalaze po našim kućama i bibliotekama, tek kroz monografiju „Od useljenika do pronalazača“, prvi put se vidi da smo vratili integralni deo teksta o Svetom Savi koji je bio sklonjen iz ideoških razloga. a Stefan Nemnja bio je izbrisan iz našeg kolektivnog sećanja.\nU reprezentativnoj Monografiji spojeni su srpska likovna umetnost, književnost, nauka, istorija i srpska duhovnost, jer su Uroš Predić, Paja Jovanović, Miloš Crnjanski i Mihajlo Pupin povezani sa srpskim svetinjama svetskog značaja.\nMonografija je pravo srpsko kapitalno delo pisano ćirilicom, a ovako ilustrovana knjiga predstavlja „ličnu kartu“ Srbije u svetu. Svoju pravu težinu će imati kad se pojavi na engleskom i drugim jezicima, zbog stranih investitora i turista, a posebno zbog Novo Sada kao buduće kulturne prestonice Evrope.\nGenerated: 21.29.10TRU CHACHE


Stanje sa korona virusom je iz dana u dan sve alarmantnije.\nU zemljama koje su sinonim za korona horor - Italiji, Španiji i Francuskoj - inficiranih je dnevno desetine hiljada, ali umire daleko manje ljudi nego u prvom talasu. I Srbija, koja u trećem talasu obara rekord po broju zaraženih, ima daleko manje umrlih nego u julu.\nIako skoro sve evropske države, pa i Srbija, u novom talasu korone svakog dana beleže crne rekorde po broju zaraženih, primetno je da je u onima koje nisu mogle da prebroje žrtve broj umrlih na dnevnom nivou znatno manji nego u početku epidemije. Stručnjaci kažu da je više razloga za ovu povoljniju statistiku,...\nIzvor: Kurir, 23.Okt.2020, 07:01\nU zemljama koje su sinonim za korona horor - Italiji, Španiji, Francuskoj - inficiranih je dnevno desetine hiljada, ali umire daleko manje ljudi nego u prvom talasu. I Srbija, koja u trećem talasu obara rekord po broju zaraženih, ima daleko manje umrlih nego u julu


Naslovna strana za ponedeljak, 8. januar 2018. godine\nSrbija preporođena u 2. setu: Srbija – Italija 0:1\nBeta 8. januara 2018. 07:50\nBeogradski dnevni listovi na naslovnim stranama izdanja za ponedeljak, 8. januar pišu o tome da je vrh Srpske napredne stranke za vanredne parlamentarne izbore, o koncesiji za Aerodrom „Nikola Tesla“ u Beogradu, o proslavi Božića i o planiranim napadima na svetinje na Kosovu.\nALO – Pod naslovom „Vučića napali zbog Badnjaka“, list navodi da predstavnicima opozicije smeta proslava Božića u Predsedništvu.\nBLIC – „Marjanovići kriju tajnu, ne žele ni da svedoče“, o ubistvu pevačice Jelene Marjanović. List pod naslovom „Da je više vernika, bilo bi više ljubavi“ piše da je pevačica Svetlana Ražnatović bila u beogradskom Hramu Svetog Save za Božić. List na naslovnoj strani najavljuje tekst o koncesiji za Aerodrom u Beogradu pod naslovom „Pola milijarde od aerodroma“.\nVEČERNJE NOVOSTI – U tekstu „Albanci spremali udare na svetinje“, list navodi da su sprečeni napadi na manastire na Kosovu. List piše i da je „vrh SNS za vanredne izbore“. „Tesli cena 10 puta veća“, o davanju u koncesiju Aerodroma „Nikola Tesla“ u Beogradu.\nDANAS – „Evropa nam je sve dalja, iako proces integracija ide“, kaže za list lider Liberalno-demokratske partije Čedomir Jovanović. Pod naslovom „Skup u jednom gradu gde ne vlada SNS“, list piše da će se bivši gradonačelnik Beograda Dragan Djilas, lideri Pokreta slobodnih gradjana i Narodne stranke, Saša Janković i Vuk Jeremić sastati u Šapcu s liderom stranke Zajedno za Srbiju Nebojšom Zelenovićem. „Državi 417 miliona, gradjanima 84 miliona evra za aerodrom“, piše list o koncesionom ugovoru.\nKURIR – List istražuje „Šta nam donosi koncesija za aerodrom“, a o misteriznoj smrti naučnika Nikole Tesle piše pod naslovom „Teslu ubio Hitlerov specijalac“.\nPOLITIKA – „Poseta Lavrova u godini diplomatskih jubileja“, list piše o nekoliko jubileja koje će diplomatija Srbije obeležiti ove godine. „Za opstanak je bitan razvoj svakog sela“, za list kaže predsednik Opštine Gračanica Srdjan Popović. List piše i da je „CIA pratila i vremensku prognozu za Srbiju“.\nSRPSKI TELEGRAF – „Ujedinimo se braćo pravoslavci“, o božićnoj čestitki predsednika Rusije Vladimira Putina.


Radio Nešvil – Bogatić » Odloženo ročište za Agrobanku Odloženo ročište za Agrobanku – Radio Nešvil – Bogatić\nOdloženo ročište za Agrobanku\nPripremno ročište u procesu protiv nekadašnjeg predsednika UO Agrobanke Dušana Antonića i još 20 okrivljenih za malverzacije odloženo je. Odluka sutra u 10h.Podsetimo, njima se na teret stavlja da su tu banku svojim mahinacija oštetili za 84.000.000 evra.Za danas zakazano pripremno ročište odloženo je zbog toga što Apelacioni sud još doneo odluku po žalbi jednog od advokata optuženih, ali bi ono ipak moglo da se održi u četvrtak, u slučaju da se odluka donese po hitnom postupku. Kako je objasnio Goran Petronijević, branilac Dušana i Milana Antonića, napravljen je dogovor između učesnika u postupku sa predsednikom sudskog veća.\n„Ukoliko Apelacioni sud uspe da razmotri žalbu i odbije je, ročište počinje sutra u 10 časova. U slučaju da Apelacioni sud prihvati žalbu ili ne uspe da odluči do sutra ujutru, onda će održavanje pripremnog ročišta biti odloženo, a u 10 časova će biti doneta odluka kada će se održati“, rekao je on. Petronijević je dodao i da bi u naknadnoj fazi procesa moralo doći do spajanja optužnica , jer se osim ovog vode još neke istrage.\nNa ročištu je predviđeno da se utvrđuju nesporne činjenice iz optužnice kao i one koje su sporne i koje će biti predmet dokazivanja tokom postupka. Nakon završetka pripremnog ročišta sud će zakazati početak glavnog pretresa (suđenja).\nTužilaštvo za organizovani kriminal podiglo je optužnicu 30. aprila protiv protiv Antonića, članova IO banke Slavoljuba Korićanca i Bojana Zarića, Bobana Labovića, direktora za korporativno bankarstvo, Vehba Papića, direktora sektora za upravljanje rizicima kao i protiv Duška Sekulića, Dragomira Jovanovića, Borke Filipović, Nenada Maričića i Snežane Paunović.\nOptužnica tereti i Dragovana Milinkovića, Miloša Markovića, Duška Šunjarevića, Bratislava Mihajlovića, Branimira Uzelca, Suada Hasovića, Slobodana Ratkovića, Miloša Uzelca i Milana Antonića koji su optuženi kao odgovorna lica u privrednim društvima „Habit pharm“, „Swiš farmacija“, „Swiš intermedical“, „Product trade finance“, „Western style“, „Mercury international“, „Lutton“, „Novi dani“, „Ecolimb“, „Headcommerce“ i „Drina timber“. Ovi optuženi se terete zbog krivičnog dela zloupotreba položaja odgovornog lica koje je na snazi od 15. aprila.\nOptužnicom su obuhvaćeni i ovlašćeni procenitelji Zvezdan Damjanović i Stojan Stojanov, koji u vršili procenu vrednosti nekretnina na kojima su uspostavljane hipoteke u korist oštećene banke, koji se terete za pomaganje u izvršenju istog krivičnog dela.\nPored toga nad gotovo svim privrednim drušvima kojima su odobravani plasmani pokrenuti su stečajni postupci.\nIstraga protiv vlasnika „Habitfarma“ Radoslava Sekulića je prekinuta, jer su se veštaci izjasnili da zbog trenutno lošeg zdravstvenog stanja privremeno ne može da učestvuje u krivičnom postupku.\nPočetak tog postupka dogodio se 8. avgusta 2012. godine hapšenjem Dušana Antonića, a kasnije su usledila nova proširenja istrage. Antonić je posle tačno godinu dana 8. avgusta pušten iz pritvora da se brani sa slobode.\n4. jula 2016. radionesvil Komentari su isključeni na ISPRAVNO VOZILO – BEZBEDNO VOZILO\n8. oktobra 2013. radionesvil Komentari su isključeni na Dnevnik 08.10.2013\n3. aprila 2017. radionesvil Komentari su isključeni na Rezultati utakmica odigranih za vikend


4532 - Single_lajmi | Ministria e Puneve te Jashtme\nBrisel, 16. novembar 2021. – Na marginama sastanka ministara inostranih poslova u okviru Procesa saradnje jugoistočne Evrope (SEECP), koji je održan u Briselu, ministarka inostranih poslova i dijaspore Republike Kosovo, gđa. Donika Gërvalla je održala odvojene sastanke sa svojim kolegama iz Austrije i Bugarske.\nTokom sastanka koji je imao sa saveznim ministrom Austrije za evropska i međunarodna pitanja g. Michael Linhart, razgovarali su o odličnoj saradnji dve zemlje i mogućnostima produbljivanja partnerstva u oblastima od zajedničkog interesa, ističući razmene između dva ministarstva inostranih poslova.\nTema razgovora bila je i ispunjavanje evropske agende Kosova, i u ovoj tački je ministarka Gërvalla je dobila ponovnu potvrdu ministra Linharta da će Austrija podržati Kosovo u svim procesima, sa posebnim akcentom na okončanje procesa liberalizacije viza za građane Kosova.\nOvom prilikom, ministarka Gërvalla, zahvalivši se ministru Linhartu na njegovoj bezrezervnoj podršci, istakla je važnost ovog duha podrške da se prenese na skeptične zemlje EU-a koje utiču na odlaganje procesa viza.\nStranke su takođe razgovarale o angažiranju Kosova za jačanje međunarodnog subjektiviteta i regionalne saradnje.\nNa sastanku koji je održao sa ministrom inostranih poslova Bugarske, g. Svetlan Stoev, govorili su o spoljnoj politici, sa fokusom na regionalna dešavanja i izazove koji prate zemlje jugoistočne Evrope.\nDvojica kolega su ocenili da je neophodno jačanje vladavine zakona i borba protiv korupcije na regionalnom nivou. Oni su takođe razgovarali o procesu proširenja Evropske unije i značaju napretka u tom pogledu.\nMinistarka Gërvalla je takođe obavestila bugarskog šefa diplomatije o reformama koje institucije Kosova preduzimaju u cilju ispunjavanja evropske agende.


Apartmani - Hotel Adrovic\nHotel Adrović nudi najrazličitije vidove apartmana, koje će jednako zadovoljiti pojedinačne ali i porodične ili grupne zahtjeve. Predstavljamo Vam karakteristike naših apartmana, dok na stranicama Galerije možete pregledati i njihov izgled, kao i izgled eksterijera i kompletnog enterijera i pratećih sadržaja.\n1. dvokrevetni apartman (A/2) francuski lezaj.\n2. trokrevetni apartman (A/3) dvije povezane spavace sobe u jednoj francuski lezaj u drugoj jedan lezaj\n3. cetvorokrevetni apartman (A/4) dvije odvojene spavace sobe sa francuskim lezajevima\n• Svi apartmani su opremljeni sa kuhinjom, kupatilom, terasom, dnevnim boravkom, klima uredjajem, TV kablovska.\n• Super komforni apartmani u Hotelu Adrović gotovo svi imaju pogled na more i hotel-grad Sveti Stefan\n• Svi apartmani imaju na terasama stolove i stolice.\n• 1/4 i 1/5 apartmani imaju mini kuhinje dok ostali apartmani 1/2 i 1/3 imaju mini barove.\n• Sva kupatila imaju peskire i fenove za kosu.\n• Hotel posjeduje kafe terasu, restoran i konobu...\nUprava i osoblje Hotela Adrović žele Vam ugodan boravak!


Statistika - Ivan Bačić\nMailChimp, servis koji koristim da bih vam svakodnevno slao elektronsku poštu, omogćuje mi da pratim statistiku. Samim tim, uvek znam koliko čitalaca otvori mejl i koliko čitalaca klikne na link u mejlu.\nZanimljivo je da mejl kog čitaoci dobiju nakon se učlane u Kluba čitalaca, koji sadrži besplatan roman, otvori svega 44% čitalaca, a svega 28% klikne na link i skine besplatan roman.\nJoš bi zanimljivije bilo kada bih mogao da znam koji procenat uopšte pročita roman; siguran sam da se tako nešto može pokazati prstima jende ruke.\nStatiska deluje krajnje obeshrabrujuće i može da se zaljključi da ljudi više cene knjige koje kupe u odnosu na knjige koje dopije besplatno, ali da li je zaista tako?\nDa li možete da tvrdite da ste pročitali svaku knjigu koju ste kupili ili neke od tih knjiga služe kao suveniri?\nLično poznajem mnogo ljudi u čijim domovima ste mogli da vidite police pune knjiga koje nikada nisu otvorene, ali su doprinosile ambijentu i verovatno su kupljene putem raznih promotivnih akcija, na rate.\nDanas, umesto da ređamo knjige na police, držimo ih u sandučetu naše elektronske pošte ili u memoriji naših računara i pametnih telefona.\nNišta se nije značajno promenilo i čitanje knjiga je još uvek nešto što samo ograničen ljudi praktikuje.


U politici Brisela prema Krimu postoji i druga strana - Sputnjik Srbija\nU politici Brisela prema Krimu postoji i druga strana\n19:34 18.06.2018 (osveženo 19:40 18.06.2018) Preuzmite kraći link\nKrimski lider Sergej Aksjonov proglasio je sankcije Evropske unije protiv Krima i Sevastopolja znakom licemerja.\n„To me podseća na staru rusku poslovicu: krenuo miš da plaši slona“, napisao je Aksjonov na Fejsbuku.\nŠef Krima je naglasio da je za vreme važenja sankcija na Krimu uspešno realizovan veliki broj krupnih projekata. Po njegovim rečima, sankcije nisu dovele do izolacije poluostrva. Tako je na IV Međunarodnom ekonomskom forumu u Jalti prošlog aprila učestvovalo 71 država.\nOn je dodao da u politici Brisela po tom pitanju postoji i druga strana.\n„Sankcije su znak licemerja sadašnjih evropskih lidera, njihove sklonosti ka diktatorskim metodama. Politika sankcija je nemoralna i uvredljiva za stanovnike Krima i Sevastopolja. One krše ljudska prava, potkopavaju osnove demokratije i međunarodni autoritet EU“, naglasio je Aksjonov.\nOn je naglasio da je Krim otvoren za saradnju i da su gosti uvek dobrodošli.


RTS :: Da li će sigurnosni pojas u automobilu zameniti sigurnosno ćebe\nTehnologija Da li će sigurnosni pojas u automobilu zameniti sigurnosno ćebe\nponedeljak, 19. avg 2019, 12:37 -> 13:59\nStručnjaci za bezbednost švedskog proizvođača automobila „Volvo“ patentiraju izum za bezbedno spavanje za volanom.\nNije opšte poznata činjenica da je švedski proizvođač automobila „Volvo“ 1959. godine poklonio čovečanstvu najvažniji izum u svojoj istoriji - sigurnosni pojas.\nGeneralni direktor kompanije izgubio je bliskog rođaka u saobraćajnoj nesreći i odlučio je da angažuje Nilsa Bolina kao prvog glavnog inženjera za bezbednost u „Volvou“. Inače, Bolin je do tada radio na razvijanju sedišta za katapultiranje pilota u borbenim avionima, ali sada je dobio zadatak da izmisli sigurnosni pojas.\nPojasevi sa jednim remenom koji su se do tada ugrađivali u automobile pravili su više štete nego koristi. Uzrokovale su ozbiljne povrede, čak i sa fatalnim posledicama, dovodili do oštećenja unutrašnjih organa u slučaju sudara, a alternative, poput sigurnosnih pojaseva sa četiri tačke koje koriste piloti, bile su nepraktične za svakodnevnu upotrebu.\nBolinovo rešenje su bili pojasevi sa tri tačke oslonca u obliku slova V, koji je mogao da se klikne na mesto za nekoliko sekundi po ulasku u vozilo, pojasevi kakve do danas koristimo.\nBolinov patent, koji je prijavljen pre 60 godina, nudio je „efikasan i fiziološki povoljan" način zaštite vozača i putnika, i bio je tako značajna inovacija da je „Volvo“ odlučio da ovo rešenje bude besplatno za sve proizvođače vozila.\nMožda ih je ova odluka koštala milione dolara potencijalnog prihoda, ali do trenutka Bolinove smrti 2002. godine, „Volvo“ je procenio da je njegov izum spasao više od milion života.\nSveprisutnost sigurnosnih pojaseva u tri tačke pomogla je „Volvu“ da postane sinonim za bezbednost, a sa pojavom automobila sa ugrađenim auto-pilotom, kompanija se ponovo upustila u misiju obezbeđivanja sigurnosti.\nOdgovor na nove trendove\nNapraviti algoritme koji će biti odgovorni za prevoz ljudi iz mesta A do mesta B jedan je od najvećih izazova novog autonomnog doba, posebno u slučaju automobila kojima potpuno nedostaju volan, papučica kočnice ili bilo koji drugi uređaj koji će čoveku omogućiti da preuzme kontrolu nad vozilom.\nŠveđani za ovu vrstu budućnosti su predvideli model „volvo 360ce“, koji u potpunosti uklanja tradicionalne komande za upravljanje vozilom i zamišlja prostor u kojem putnici mogu da rade, odmaraju, pa, čak, i spavaju.\nVeruju da će ovaj tip vozila jednoga dana zameniti avioprevoz na kraćim relacijama, a u svojim promotivnim materijalima naglašavaju kako možemo mirno da spavamo u ovom vozilu i stignemo na jutarnji sastanak odmorni i sveži.\nUnutrašnjost modela „volvo 360ce“ podseća na kabinu poslovne klase u avionu i upotpunjena je sedištem koje može da se pretvori u ležaj. Međutim, problem je što klasnični sigurnosni pojasevi u tri tačke nisu praktični kada neko leži i spava.\nRešenje koje su pronašli u kompaniji „Volvo“ uopšte nije pojas, već pokrivač. Deluje kroz jedva primetan sistem traka utkanih u ćebe koje su „lagano pričvršćene“ na okolnu strukturu automobila, a kod putnika ne stvaraju osećaj sputanosti. Ukoliko dođe do naglog sudara, sigurnosni pokrivač zadržava osobu od nogu do gornjeg dela tela.\nZa razvoj ovog „sigurnosnog ćebeta“ zadužen je Malin Ekolm, naslednik Nilsa Bolina na poziciji rukovodioca za bezbednost kompanije „Volvo“. Smatra da je sigurnosni pokrivač prvi korak. Možda nije konačan odgovor, ali je dobar početak.\nBilo bi bezbednije da automobili idu sami\nEkolm napominje da kada bi sva vozila na putu bila potpuno autonomna, onda bi sva bila savršeno usklađena jedna s drugima i ne bi bilo šansi za nesreću. Direktor kompanije „Tesla“ Ilon Mask, koji je pomogao pionirima u razvoju potpuno autonomnih sistema za vožnju, opisao je automobile sa samostalnom vožnjom kao „prirodni produžetak aktivne sigurnosti“ i tvrdi da će ova tehnologija uskoro biti implementirana kod svih glavnih proizvođača automobila.\nMeđutim, čak i ako automobili sa auto-pilotom jednog dana u potpunosti zamene ljude, ipak će postojati prelazni period kada će vozači roboti morati da dele puteve sa ljudskim kolegama. To znači da sigurnosni pojasevi nisu jedini problem u pogledu bezbednosti u saobraćaju.\nJedan od najvećih izazova u novoj eri će biti pronalaženje načina da autonomni automobili komuniciraju sa čovekom bez oslanjanja na kontakt očima, upotrebu ruku i drugih uobičajenih gestova. Najlogičnije rešenje tog problema su boja i zvuk.\nTirkizna je boja budućnosti\nPrednji deo „volva 360ce“ koristi pulsirajuće svetlosne signale za komunikaciju sa drugim učesnicima u saobraćaju. Međutim, postoji samo nekoliko boja koje se jasno mogu razlikovati po jakoj sunčevoj svelosti.\nCrvena već univerzalno znači usporavanje ili zaustavljanje, narandžasta i žuta prenose signale za oprez ili namere, a zelena je povezana sa sigurnošću. Vozila za hitne slučajeve imaju monopol na plavu boju, što znači da za automobile bez vožača ostaje samo ružičasta ili tirkiz.\nU saradnji sa drugim proizvođačima automobila, „Volvo“ je odlučio da koristi tirkiznu kao boju koja će se koristiti za međusobnu komunikaciju autonomnih vozila.\n„Zvukovi i boje koje koristimo dizajnirani su da budu intuitivni, mada će i dalje biti potreban period da pešaci nauče nove signale. Neophodno je da postoji jedinstveno rešenje, jedan signalni jezik koji će ljudi naučiti. Moramo početi da živimo sa robotima oko nas i moramo da naučimo kako da komuniciramo sa njima, inače će nastati velika zbrka“, naglašava direktor „Volvoa“ za autonomne strategije, Martin Kristenson.


SEEbiz.eu / ME / Komercijalna banka ostvarila profit veći od očekivanog\nKomercijalna banka Vladimir Medan Ripplewood Advisors\nDatum objave: 14.12.2018. - 14:29:00\nZadnja izmjena: 14.12.2018. - 14:46:21\nPredsednik Izvršnog odbora Vladimir Medan je u intervjuu za "Večernje novosti" rekao da je to najbolji poslovni rezultat koji je banka ostvarila poslednjih godina.\n"U svim segmentima poslovanja ostvarili smo ili rast ili uštede i to ne na uštrb kvaliteta usluga", rekao je Medan i naveo da je ta banka lider i po štednji gradjana koja iznosi 1,65 milijardi evra.\n"Kod instant kredita, kakav je dozvoljeni minus kamatne stope su u Srbiji više nego u regionu jer kada neki zajam ne zahteva kreditnu analizu i ostavlja mogućnost da klijent u svakom trenutku može da povuče sredstva, to takodje ima cenu", rekao je Medan.\nOgovarajući na pitanje da li sledeće godine očekuje niže troškove na ime osiguranja depozita Medan je rekao da je najavljeno da bi sredinom sledeće godine banke mogle da u osnovicu za plaćanje premija osiguranja obračunavaju samo depozite do 50.000 evra, što bi smanjilo troškove bankama i "moglo da dovede do niže cene kredita".\nNa pitanje da li američki fond "Ripplewood Advisors" planira da kupi 20 odsto Komercijalne banke Medan je rekao je to pitanje za akcionare, a da menadžment banke nema saznanja o tome osim medijskih navoda.


Đurić: Novo Brdo nikad neće biti 'kosovarski' spomenik\nIzvor: B92, 15.Avg.2019, 23:26\nBeograd -- Direktor Kancelarije za KiM Marko Đurić kaže da tvrđava Novo Brdo nikad neće biti "kosovarski" istorijski spomenik.\nTo je jedan od ključnih srpskih istorijskih i arheoloških lokaliteta, istakao je Đurić.\n"Isticanje zastave samoproglašenog Kosova na Novom Brdu, osim što je čin grubog istorijskog revizionizma, jeste, verujem, i neka vrsta osvete braniocima toga grada, zbog čije istrajnosti je ta tvrđava do danas ostala simbol srpskog junaštva i otpora", navodi Đurić.\nRTS: Đurić: Akt nasilnog brisanja istorije\nRadio Televizija Vojvodine: Đurić: Novo Brdo nikad neće biti "kosovarski" spomenik, zastava tzv. Kosova uklonjena\nBlic: "VARVARI OTIMAJU SVETINJE JER NEMAJU SVOJE" Albanci poboli zastavu i prostrli vojne šatore na "srcu" srpske srednjovekovne kulture, oštre reakcije u Beogradu\nBlic: ŠTA NAM ALBANCI OTIMAJU: Novo Brdo je bilo prebogato srpsko naselje i BISER EVROPE, a sada je tamo pobodena zastava Kosova


HomePolitikaPetković sa Harčenkom: Posle Brisela zabrinutiji za situaciju\nPetković sa Harčenkom: Posle Brisela zabrinutiji za situaciju\n20/07/2021Redakcija BALKAN TVPolitika, Vesti, za slajder0\nDirektor Kancelarije za Kosovo i Metohiju Petar Petković rekao je danas u razgovoru sa ambasadorom Rusije Aleksandrom Bocan-Harčenkom da je Beograd posle poslednjeg sastanka u Briselu zabrinutiji za situaciju na teritoriji KiM i kako da sačuva mir i stabilnost.\nPetković je upoznao ambasadora sa jučerašnjom rundom dijaloga Beograda i Prištine, kao i sa političko-bezbednosnom situacijom na Kosovu i Metohiji.\nIstakao je da je Priština pokazala krajnju neodgovornost time što je odbila da se saglasi sa ključne dve tačke nacrta EU, koje se odnose na intenziviranje napora za pronalaženje preostalih nestalih lica kao i uzdržavanje od jednostranih radnji koje bi vodile ka destabilizaciji situacije na terenu, saopštila je Kancelarija za KiM.\n„Svi napori Aljbina Kurtija vodili su ka opstrukciji razgovora i bili su usmereni na provociranje srpske strane da prekine pregovore, ali je Beograd i ovoga puta pokazao odgovornost i opredeljenost za dijalog i dogovor“, konstatovao je Petković.\nPetković je istakao da se problemi sa kojima se srpski narod u pokrajini suočava, svakodnevno umnožavaju, podsetivši na nedavni napad na trinaestogodišnjeg dečaka Nikolu Perića i na šezdesetsedmogodišnjeg Ranka Bacića, koji je došao na Kosovo i Metohiju da prikupi potrebna dokumenta za povratak, kao i na nedaće sa kojima se suočava Dragica Gašić, jedina Srpkinja, povratnica u Đakovicu.\nListu, sa osamdeset incidenata, načinjenih od početka ove godine i usmerenih ka srpskom stanovništvu u pokrajini, predsednik Vučić je predao predstavnicima EU, rekao je Petković.\n„Više je nego očigledno da Priština ne želi da rešava suštinske probleme“, podvukao je direktor Kancelarije za KiM.\nBeograd će, prema Petkovićevim rečima, ostati dosledno opredeljen za nastavak dijaloga, jer je to jedini razuman i delotvoran način rešavanja nesuglasica.\nOn je ukazao da je pri tome neophodno da Priština prestane da obezvređuje dosadašnje rezultate briselskog sporazuma, pre svega u delu koji se odnosi na formiranje Zajednice srpskih opština i da insistira na navodnom genocidu, već da se konačno založi za ozbiljno rešavanje otvorenih pitanja i pronalažanje trajnog, kompromisnog rešenja.\nPetković je, uz zahvalnost ruskom ambasadoru na dosadašnjoj podršci njegove zemlje teritorijalnom integritetu i suverenitetu Srbije, istakao da Srbija, boreći se za svoje državne i nacionalne interese, ostaje dosledan prijatelj Rusije i računa na prijateljstvo i pomoć zvanične Moskve u toj borbi.\nU pripremi ozbiljna kampanja, nagrade za vakcinisane


SNS predala listu za izbore u Beogradu – mojKontakt portal – Radio Televizija Kontakt\nSNS predala listu za izbore u Beogradu\nBy Bojan Hrstić / 30. 01. 2014.\nPotpredsjednik SNS Nebojša Stefanović izjavo je novinarima po predaji da se na listi nalaze pored naprednjaka i predstavnici SDPS, SPO, Nove Srbije i Pokreta socijalista, ali i dva člana Privremenog organa Siniša Mali i Goran Vesić.\nStefanović nije rekao ko će biti kandidat za gradonačelnika ističući da naprednjaci i njhovi partneri pred građane izlaze sa timom ističući da samo pobjeda liste koju predvodi SNS može da dovede do boljeg života Beograđana.\nPrema njegovim riječima, to mogu samo pobjeda SNS, realizacija razvojnih projekata poput Beograda na vodi i borba protiv korpucije i kriminala.\nStefanović je rekao da koalicija koju predvodi SNS želi da prikaže tim, a da nisu imali namjeru da ističu jednog kandidata, jer Beogradu nije potrebna vladavina jednog čoveka.\n“O tome kako ćemo odlučiti da se predstavi ko je lider tog tima, o tome ćemo govoriti u kampanji”, rekao je Stefanović.\nOsvrćući se na najavu lidera DS Dragana Đilasa da će tužiti Zoranu Mihajlović zbog optužbi koje je iznijela na njegov račun, Stefanović je rekao da to neće zaustaviti SNS da nastavi da traži od državnih organa da se utvrdi istina o tome gde je bilo korupcije, jer, kako je rekao, svi znaju da je u Beogradu toga bilo.\n“Sve što je danas rekla Mihajlović je tačno i činjenica je da se Đilas za vrijeme dok su građani siromašili, postajao bogatiji”, rekao je Stefanović i naveo da podaci APR o prihodima firmi Dragana Đilasa to potvrđuju.\nOn je rekao da SNS nema ništa protiv da Dragan Đilas pred državnim organima pokrene tužbe i da će u tom slučaju izaći sa podacima.\n“Ali njegove tužbe neće pomoći Beograđanima”, rekao je Stefanović.\nLista koju predvodi SNS zove se “Aleksandar Vučić – budućnost u koju verujemo”.\nDodik završio posjetu Solunu\nTrebinje: Vučurević izbacio SNSD iz službenih prostorija?


Asusov novi monitor baciće vaš PC na kolena! - VideoGame Arena\nBesmislena trka proizvođača monitora se nastavlja! Nakon što su nas ubedili da bez 120Hz gejming ništa ne valja, brojke su samo nastavile da rastu. Ipak, Asus je otišao korak iznad svih i predstavio ROG Swift, monitor koji podržava osvežavanje od čak 500Hz!\nOvako suluda brzina osvežavanja podrazumeva i tonu kompromisa, pa je tako maksimalna rezolucija tek 1080p, a jedina ponuđena veličina je 24 inča! Na kraju, ovaj uređaj zasnovan je najlošijoj, TN tehnologiji. To znači da je preciznost boja ali i ugao gledanosti prilično skroman, tako da ovaj model ostaje interesantan samo e-sports igračima.\nKako prenosi VG 24/7 Asus još nije predstavio cenu uređaja niti kad bi on mogao da se pojavi, ali znamo i da podržava G-Sync. Naravno, da biste igrali bilo koju igru u 500 fps biće vam potreban monstruozan računar, ili ćete ostati organičeni na najmanje zahtevne naslove poput CS:GO. Čini se da je Asus svestan toga da se baš neće obogatiti prodajom ovog modela, ali sa druge strane, on sigurno predstavlja dobru reklamu za kompaniju.\nSve ovo verovatno zvuči kao naučna fantastika za vlasnike nove generacije konzola, s obzirom da je broj igara koje podržavaju displeje od 120Hz mizeran, a i ono što je podržano, ograničeno je na 1080p rezoluciju, i to uz smanjeni nivo detalja.


Dovizioso treći u Španiji!\nAndrea Dovizioso zauzeo je treće mesto u Jerez de la Fronteri. Posle izazovne trke i visokih temperatura koje su i pilote i motocikle dovele do samih granica, pilot fabričkog tima uspešno je ostvario svoju strategiju.\nTrku je otpočeo iz trećeg reda da bi se posle samo nekoliko krugova probio na peto mesto. Ostatak trke proveo je braneći četvrto mesto od Morbidelli-ja i Espargara, a pred sam kraj uspeo je da sustigne Jack-a Millera. Na dva kruga do kraja prestigao je Millera i završio je trku na trećem mestu. Treće mesto je najbolji rezultat Doviziosa do sada na ovoj stazi, u MotoGP klasi, dok je za Ducati ovo peti treće mesto na španskoj stazi. Na kraju prve Velike nagrade ovogodišnjeg šampionata, Ducati zauzima drugo mesto na rangiranju konstruktora, dok je Ducati tim drugi na rang listi timova.


Energyobserver - SRBIJA / PRIBOJ PLATIO 80 ODSTO REKONSTRUKCIJE PET STAMBENIH ZGRADA / SRBIJA / AUTOR: IGOR TODOROVIĆ\nSRBIJA / PRIBOJ PLATIO 80 ODSTO REKONSTRUKCIJE PET STAMBENIH ZGRADA / SRBIJA / AUTOR: IGOR TODOROVIĆ\nZamenik predsednika Opštine Priboj Saša Vasilić izjavio je danas da je lokalna samouprava ove godine dala 10 miliona dinara (EUR 85,000) za mere energetske efikasnosti za stambene objekte. Trenutno se obnavlja pet zgrada u starom delu grada, gde subvencije pokrivaju čak 80 procenata, napomenuo je, NAVODI BALKAN GREEN ENERGY NEWS.\nOvaj zvaničnik je istakao da se ovakvim programima, koji obuhvataju i javne institucije, obara potrošnja energije na grejanje i hlađenje kao i takozvani ugljenični otisak.\nOn je ranije zahvalio projektu Razvoja održivog tržišta bioenergije u Srbiji (GIZ DKTI) za organizovanje posete oblasne radne grupe za bio-masu i energetsku efikasnost Hrvatskoj. Vasilić je prisustvovao potpisivanju memoranduma o saradnji Regionalne razvojne agencije Zlatibor sa Regionalnom energetskom agencijom Sjever iz Koprivnice i Regionalnom energetskom agencijom sjeverozapadne Hrvatske – Regea. On je rekao da postoji inicijativa da se takva institucija osnuje u jugozapadnoj Srbiji.\nZa obnovu dve škole izdvojeno je 4,6 miliona evra\nOvog meseca je u Priboju završena rekonstrukcija Mašinsko-elektrotehničke škole u Priboju. U tu ustanovu i osnovnu školu “Desanka Maksimović”, koja je ponovo otvorena na početku školske godine, uloženo je 541,5 miliona dinara ili 4,6 miliona evra. Zamenik predsednika opštine je zahvalio Vladi Srbije i Kancelariji za upravljanje javnim ulaganjima.\nU poslednje četiri godine zamenjeni su kotlovi od ukupno tri megavata\nPre toga, kotao na ugalj u OŠ “Nikola Tesla” u Pribojskoj Banji zamenjen je sistemom od 250 kilovata koji troši pelet. Vasilić je rekao da je opština od 2016. godine uvela grejanje na drvnu bio-masu ukupne jačine tri megavata u javne zgrade umesto starih postrojenja na fosilna goriva. Ove godine je ispuštanje ugljen-dioksida smanjeno za 1.500 tona, po njegovim rečima.\nBGEN je u oktobru preneo vest o otvaranju toplane na bio-masu kapaciteta 1,8 megavata u ovom gradiću. Ona je izgrađena uz pomoć Vlade Srbije i GIZ-a i greje četiri škole i dečji dispanzer. Radovi su koštali 126 miliona dinara odnosno skoro 1.1 milion evra.\nGrad dobija novu toplanu i grejnu mrežu\nPredsednik opštine Lazar Rvović je krajem septembra potpisao ugovor s Ministarstvom rudarstva i energetike i Nemačkom razvojnom bankom KfW o izgradnji kombinovane gradske toplane na drvnu bio-masu i lož-ulje snage osam odnosno 15 megavata. Predviđeno je da radovi obuhvate i potpunu rekonstrukciju toplovoda i podstanica u Priboju.\nVisina investicije je šest miliona evra, a čelnici lokalne vlasti su rekli da očekuju uštedu od pola miliona evra godišnje. Nemačka i švajcarska vlada su pokrile 16,5 procenata, a KfW je odobrio dugoročnu pozajmicu s kamatom od 1,1 odsto i grejs periodom od dve godine.\n28.11.2019 · BIOMASA / SRBIJA


Gradonačelnik Pajić je, zaključujuću ovu sjednicu, obavijestio članove Vlade Brčko distrikta da do 20. augusta neće biti održavanja redovnih sjednica, a ukoliko bude potrebe da će on zakazati vanredno zasijedanje.\nOd četvrti put skinuli smo jednu važnu tačku sa dnevnog reda, oko koje nije trebalo biti političkih sporenja, rekao je gradonačelnik Dragan Pajić na konferenciji za novinare nakon sjednice Vlade Brčko distrikta. On je istakao da niko nema pravo da zbog ličnih stavova zaustavlja procese jer svi izabrani zvaničnici moraju biti servis građanima. Ovo je poruka poljoprivrednim proizvođačima da nema potrebe da izlaze na ulice i da protestvuju, rekao je dr. Pajić i dodao da ne zna da li je ovo dobar primjer jer se stiče utisak da samo kad se izvrši pritisak na pojedine institucije vlasti one i donose odluke. Gradonačelnik nije želio kvalifikovati dosadašnje opstrukcije bošnjačkih političkih stranaka u izglasavanju dnevnog reda sjednica na kojima je bio na usvajanju Pravilnik o podsticaju u poljoprivrednoj proizvodnji i zaključio da se tom činjenicom trebaju pozabaviti za to nadležne institucije. On je naglasio da će preduzeti potrebne mjere za određene postupke odgovornih osoba koje su načinile određene propuste i nezakonite radnje u njegovom redovnom odsustvu zbog godišnjeg odmora. Budući da je predsjednik Skupštine Esad Atić izjavio za određene portale da se može nesmetano raditi dok je gradonačelnik na godišnjem odmoru, to dovoljno govori kakve su mu namjere i kakva je to poruka javnosti, istakao je Pajić i dodao da, iako pojedinci misle da mogu da donose odluke mimo Statuta i zakona Brčko distrikta, takve pojave moraju da budu sankcionisane i da prestanu.


Pesma za usvajanje po hitnom postupku, kao lex specialis za Beograd na vodi: Beograde, Beograde, ko Persijski ćeš zaliv imat obale, na vodi vođin reflektuješ lik.\nZanimljivo je bilo videti kako nacionalistička desnica pozdravlja pobedu Sirize, možda čak sa većim oduševljenjem nego revolucionarna levica. Zato što im, bez obzira na rizike, haos nudi veće šanse za uspeh.\nPrema podacima US National Bureau of Economic Research od 1945. do 2008. svakih 58 meseci dešavala se neka kriza. Po toj računici, sledeća bi trebalo da počne aprila ove i završi se marta 2016.


Deklaracija o migracijama ima sve manje potpisa: Posle Kolinde, ni premijer Slovenije ne ide na konferenciju u Marakeš | Telegraf - Najnovije vesti\n6. novembar 2018 | 15:23\nDeklaracija o migracijama ima sve manje potpisa: Posle Kolinde, ni premijer Slovenije ne ide na konferenciju u Marakeš\nI Austrija, SAD i Mađarska doneli su odluku o povlačenju te zemlje iz globalnog sporazuma UN o migracijama\nSlovenački premijer Marjan Šarec izjavio je da ne namerava da se odazove pozivu da sledećeg meseca učestvuje na konferenciji u Marakešu na kojoj bi trebalo da bude potvrđena tzv. Marakeška deklaracija o migracijama, navodeći da se radi o neobvezujućem dokumentu.\n- Globalni kompakt o sigurnim, uređenim i zakonitim migracijama, nazvan Marakeška deklaracija, neobavezujući je dokument, a tako na njega treba i gledati - rekao je Šarec novinarima, prenosi Hina.\n- Mislim da se oko toga diže previše prašine, a i one države koje su do sada najavile da se povlače iz te deklaracije čine to prvenstveno iz unutrašnjepolitičkih razloga - kazao je Šarec.\nDodao je da je vlada razmatranje Marakeške deklaracije prepustila na razmatranje Ministarstvu spoljnih poslova koje sada vodi bivši premijer Miro Cerar, prenosi N1.\nHrvatska predsednica Kolinda Grabar Kitarović odustala od učestva na konferenciji u Marakešu Foto: Tanjug/AP\nNa insistiranje novinara da pojasni odgovore o promeni stava oko Marakeškog sporazuma, ona je prozvala Ministarstvo spoljnih i evropskih poslova.\n- Resorno ministarstvo je Ministarstvo spoljnih i evropskih poslova, ono je koordinator pregovora i nije odradilo svoj zadatak. Umesto da objavljuju moju korespodenciju, imali su obavezu da informišu građane o čemu je rec, šta se potpisuje odnosno ne potpisuje u Marakešu - rekla je ona i dodala da je ministarstvo obavešteno da ona neće ići u Marakeš, piše N1.\nNa udaru kritika našla se jer je tokom leta obavestila generalnog sekretara UN da će sa zadovoljstvom prisustvovati konferenciji ali je potom odustala.\nPitanje migracija može se rešiti globalnim dogovorom na globalnom nivou, navela je ranije Kitarović.\n- Držala sam da će Marakeški sporazum regulisati deo tih pitanja, i u avgustu sam poslala poruku generalnom sekretaru UN Antoniju Guterešu da ću doći u Marakeš. U međuvremenu se dogodilo niz promena, ispalo je da ne postoji globalni dogovor o migracijama... rekla je hrvatska predsednica.\nProšle nedelje i austrijska vlada je donela odluku o povlačenju te zemlje iz globalnog sporazuma UN o migracijama.\nAustrija time sledila primer SAD i Mađarske.\nZvanični Beč neće potpisati ovaj dokument zbog suštinskih neslaganja i neće uputiti zvaničnog predstavnika na konferenciju u Marakeš u decembru, navedeno je tada.\nU Beču smatraju Sporazum neodgovarajućim za regulisanje migrantskog pitanja, strahuju za gubitak suvereniteta u migrantskoj politici i zbog "brisanja" razlike između legalne i ilegalne migracije.\nMeđutim, predsednik Austrije Aleksander van der Belen upozorio je povodom odluke vlade da prete posledice po ugled zemlje.\nOn je poručio da se nada da će vlada učiniti sve kako bi sprečila preteći gubitak ugleda i verodostojnosti Austrije na međunarodnom nivou.\nRezerve prema tom dokumentu imaju i Poljska i Češka.\nJeziva smrt: Da bi se spasla od čopora pasa, devojčica skočila u Vardar i udavila se\nRibolovci spasli porodicu iz Srbije iz nabujale Morače: Autom sleteli u provaliju duboku 70 metara (VIDEO)\nTagovi: Aleksander Van der Belen, Antonio Guteres, Austrija, Kolinda Grabar Kitarović, Mađarska, Marakeš, Marjan Šarec, Miro Cerar, SAD, UN